Варикоз касаллиги — сабаблари, аломатлари, даволаш, халқ табобати, олдини олиш - DAVOLASH\nАвтор Davo На чтение 11 мин Просмотров 1.2к. Опубликовано 11.12.2019\nКрем ва малҳамлар\nВеналарнинг варикоз кенгайиши — тез-тез кузатиладиган патологик жараён, веналарнинг (қонни юракка қайта олиб борувчи томилар) шикастланиши билан ифодаланади. Патология учун томир бўшлиғи диаметрининг кенгайиши, веноз деворларнинг ингичкалашиши ва аневирзмасимон маҳаллий кенгаймалар — «тугунчалар» ҳосил бўлиши характерлидир.\nБугунги кунда варикоз енг кўп учрайдиган касалликлардан бири бўлиб, у ҳар учинчи аёл ва ўнинчи еркакда қайд қилинади. Статистикага кўра, бу касаллик кўпинча 30-40 ёшлик даврда учрайди. Асосан қуйидаги соҳаларда кузатилади:\nМақолада касалликнинг енг кўп учрайдиган жойи — оёқлардаги варикозга урғу берилади.\nВарикозли касаллик ривожланишига «старт» берадиган механизм — веноз клапанларнинг нормал фаолияти бузилиши ва рефлюкс юзага келиши саналади. Ҳужайравий даражада бу мушак ҳужаялари, коллаген ва веноз деворнинг еластик толалари ўртасидаги физиологик мувозанатнинг бузилиши билан боғлиқ.\nЗарарли касб. Бунда узоқ муддат тик ёки ўтирган ҳолатда ишлашга тўғри келиши тушунилади. Узоқ муддат тик турганда оёқлардаги қон томирларда қон босими ошади, веналарда ўзгаришлар кузатилади. Ўтирган ҳолатда еса веналарнинг босилиши оқибатида қон димланиши содир бўлади. Атроф-муҳитнинг доимий равишда юқори ҳароратда бўлиши ҳам салбий таъсирга ега;\nИрсий мойиллик. Агар ота-онанинг ҳар иккисида веналарнинг варикоз кенгайиши аниқланган бўлса, бу касаллик фарзандларида 90% еҳтимоллик билан учраши мумкин. Агар ота-онадан фақат биттаси касаллика дучор бўлган бўлса, еҳтимоллик 60% га пасаяди.\nГормонал таъсир(ҳомиладорлик ва гормонал препаратлар қабул қилиш натижасида).\nВеналар орқали қон ўтиши билан боғлиқ тўсиқлар. Бундай тўсиқларга тромбоз ёки шишлар мисол бўла олади;\nСтресс ва асаб касалликлари. Улар томирларнинг ҳолатига таъсир қилади. Томирлар деворида уларнинг таранглигини (тонусини) таъминловчи нерв охирлари мавжуд. Уларга тушадиган босим кучайса, турли токсинлар ва спиртли ичимликлар таъсир қилса, томирлар тонусини йўқотади ва кенгаяди;\nАртериал-веноз анастомозлар. Бундай анастомозлар артериал қон ҳужайраларининг оқими ҳудудида босим туфайли шаклланиши мумкин;\nСпортив зўриқишлар. Хавф гуруҳига штанга каби оғирликларни кўтаришни севувчилар киради. Касалликка мойиллик мавжуд бўлса, оёқларни ҳаддан ташқари оғир жисмоний машқлар билан зўриқтириш ва оғирликлар кўтариш тақиқланади;\nНоқулай кийим ва поябзал. Жуда тор кийимлар, масалан тор шимлар веналарнинг варикоз кенгайишига олиб келиши мумкин. Бундан ташқари, тор ва баланд пошнали поябзал ҳам зарарли. Поябзални танлашда кенг пошналарга афзаллик бериш керак, бу иёқларга тушадиган юкни камроқ бўлишини таъминлайди. Юпқа ва баланд пошналарда (шпилка) юриш ва мувозанатни сақлаш оёқлар ва веналарга катта юк туширади.\nБу омиллар томирларнинг кенгайишига, веноз босимнинг кучайишига ва веноз клапанлар нормал фаолиятининг бузилишига олиб келади. Натижада оёқ томирларида патологик қон айланиши — рефлюкслар юзага келади. Айнан шу касалликнинг вақт ўтиши билан кучайиб бориши ва веноз тизимига тушадиган юкни кўп марта ошишига сабаб бўлади.\nҚоннинг тўғри, яъни оёқ веналарида пастдан тепага оқиши бир неча омиллар билан таъминланади:\nАртериялардаги қон босими;\nҚоннинг тескари оқишини олдини олиш учун қон томирлар моторикаси;\nКлапанлар ўз функцияларини бажара олмаслиги веналарда қон оқимининг бузилишини келтириб чиқаради ва томирларнинг ортиқча чўзилишига олиб келади. Шу сабабли қон оқими тартибсиз бўлади, оёқларнинг пастки веналарида тўхтаб қола бошлайди (айниқса тери ости веналарида), улардаги босим ортади, вена деворлари кенгайиб ва ингичкалашиб боради.\nВарикоз аломатлари бевосита касаллик босқичига боғлиқ.\nИ ва ИИ босқичларда\nОёқларда оғирлик, босим, ўртача оғриқларни ҳис қилиш;\nИИИ ва ИВ босқичларда\nБолдир ва товон ёнлари териси юзасида узун варикоз веналар пайдо бўлиши;\nТери ўзгаришлари — унинг қуриши ва пигментацияси, қорайиши ва жигарранг доғлар билан қопланиши. Бундан ташқари, бу белгиларга кейинчалик бир қатор касалликлар, хусусан дерматит, екзема ва трофик касалликлар, яралар қўшилиши мумкин.\nКамдан-кам ҳолларда веналар ёрилиши натижасида қон кетиши қайд қилинади, бу ҳодиса асосан тунда содир бўлади.\nВарикоз белгилари аниқланганда, тўғри ташхис қўйиш учун фелболог, невролог ёки жарроҳга мурожаат қилиш керак. Бунда ултратовушли текширув (УТТ) ёки флебография керак бўлиши мумкин.\nТерапия ташхис тўғри қўйилгандагина самарали бўлади. Даволовчи шифокор қуйидаги даво усулларини танлаши мумкин:\nДори-дармонлар билан (медикаментоз) даволаш (крем, малҳам, таблеткалар);\nСимптоматика ва касалликнинг босқичига қараб комплекс муолажалар;\nЖарроҳлик аралашуви (зарарланган томирларни олиб ташлаш).\nБундай воситалар касалликнинг дастлабки босқичларида ёрдамчи даволаш ва ривожланишини олдини олиш воситаси сифатида қўлланилади. Улар қуйидагича таъсир кўрсатади:\nОғриқни, шишларни камайтиради;\nКлапанлар тизими фаолиятини яхшилайди;\nҚон томир деворларининг тонусини оширади;\nНормал қон айланишини тиклайди;\nАсоратлар ривожланиши олдини олади.\nПрепарат номи Таъсири\nТроксевазин Қон айланиши тизимининг фаолиятини нормаллаштирадиган фаол модда — троксерутинни ўз ичига олади. Яллиғланиш, шишларни бартараф қилади, капиллярларни мустаҳкамлайди, венотоник хусусиятларга ега.\nДетралекс Томирларида қон димланишини камайтиради, лимфа оқимини яхшилайди.\nРутин Витамин П (рутин ва бошқа биофлавоноидлар), шишлар, яллиғланишни камайтиради, қон томирларини мустаҳкамлайди, тортишишларни йенгиллаштиради ва веноз яра ҳосил бўлишини олдини олади.\nАесцин От каштани уруғлари екстарктини ўз ичига олади. Қон томир ўтказувчанлигини ва юлдузчалар сонини камайтиради, тонусини оширади, яллиғланишни, шиш, қоннинг қуюлиб қолиши жараёнини заифлаштиради ва микросиркуляцияни яхшилайди.\nВенорутон Қон айланиш тизими фаолиятини тиклайдиган оксерутинни ўз ичига олади. Яллиғланишни бартараф қилади, тромб ҳосил бўлишига қаршилик қилади.\nТаблеткалар касалликка маҳаллий таъсир қилмасада, комплекс даволаш қисми сифатида қўлланилади. Уларнинг таъсири:\nҚон томирлар тонусини яхшилайди;\nЯллиғланиш жараёнини бартараф қилади;\nҚон оқими ва лимфатик дренажни тезлаштиради;\nМикросиркулятив касалликларини бартараф етади.\nВенарус. Қон томирлари тонусини оширади, чўзилувчанлик, ўтказувчанлик, капилляр синувчанлигини камайтиради, сезиларли даражада веноз димланишни, яллиғланиши камайтиради, қон томир деворларини шикастловчи еркин радикаллардан ҳимоя қилади.\nАнвенол. Қон томир ўтказувчанлигини камайтиради, микросиркуляцияни яхшилайди, артериолаларни кенгайтиради, томирлар тонусини оширади, периферик қон айланишини яхшилайди.\nЕскузан. Ушбу препарат яллиғланишга қарши ва тоник хусусиятларга ега, томир девори мустаҳкамлигини оширади, капилляр синувчанликни камайтиради, шиш ва қон димланишини олдини олади, чарчоқ, оғирлик, зўриқиш, қичишларни йенгиллаштиради, турли органлар ва тўқималарда тузалиш жараёнини тезлаштиради.\nВенорутон 300. Шишни камайтирувчи, оғриқ қолдирувчи, тортишишга қарши таъсир кўрсатади ва микросиркуляцияни яхшилайди, трофик касалликлар ва яраларни бартараф етади.\nЕндовазал лазерли коагуляция. Шифокор шикастланган томирга лазер билан таъсир ўтказади ва натижада юлдузчалар йўқолади. Муолажа маҳаллий оғриқсизлантириш остида ўтказилади. Бир неча ҳафта ўтгач терида ҳеч қандай излар қолмайди. Дастлабки босқичлардаги варикоз давоси сифатида қаралади.\nСклеротерапия. Фаолияти бузилган вена ичига инйекция орқали махсус моддалар юборилади, улар томирларни бутунлай жипслаштириб, ёпиштириб қўяди. Натижада қон томир фаолияти тўхтайди ва қон сўглом томирлар орқали оқа бошлайди. Ушбу муолажа барча беморлар учун ҳам мос келмайди. Фақат тугунлар жуда катта бўлмаган тақдирда белгиланади.\nОзонли терапия. Озон кичкина игна билан қон томир ичига юборилади ва томирни ёпиштириб қўяди. Сезиларли натижага еришиш учун бир неча муолажа йетарли. Қон томирлари юлдузчаларини йўқ қилиш учун ишлатилади.\nФлебектомия. Жарроҳлик аралашуви бўлиб, шикастланган томирларни олиб ташлашни назарда тутади. Операциядан кейинги куниуйга қайтиш мумкин, лекин камида бир ой махсус пайпоқ кийиш ёки еластик бинт боғлаб юриш лозим.\nКомпрессион терапия. Усулнинг самарадорлиги кўплаб тадқиқотлар натижаси билан тасдиқланган. Компресс натижасида юзаки веналар диаметри, улардаги рефлюкс, капилляр филтрация камаяди, чуқур веналар бўйлаб оқадиган қон тезлиги ортади. Лимфатик дренаж яхшиланади, резобрция кучаяди.\nКлиник амалиётда компрессион даволаш учун кўпинча еластик бинтлар ёки компрессион трикотаж ишлатилади.\nВарикозни даволашда шифобахш жисмоний тарбия ва терапевтик трикотаждан фойдаланиш тавсия етилади. Бу оёқлардаги оғирликни йўқотишга, қон айланишини нормаллаштиришга ва веноз қоннинг турғунлигини бартараф етишга ёрдам беради.\nБемор касби ўтроқ бўлса, ҳар куни пиёда юришга ҳаракат қилиш ижобий таъсирга ега бўлади. Велосипед ва сузиш ҳам тавсия етилади. Бироқ, югуриш томирларнинг ҳолатига салбий таъсир кўрсатиши мумкин.\nМуҳим! Варикозни уй шароитида даволаш учун халқ табобати воситаларини ишлатишдан олдин шифокор билан маслаҳатлашиш зарур!\nФитотерапия касаллик сабабларини бартараф қилади;\nЎсимликлар минимал миқдордаги қарши кўрсатмалар, ножўя таъсирга ега;\nПатли каланхое. Каланхое барглари яхшилаб ювилиб, бир литрли банкага солинади (барглари ярим банка бўлиши керак). 70% спирт билан тўлдирилиб, қоронғи жойда 14 кун давомида сақланади. Қўллашдан олдин яхшилаб чайқатилади. Ҳар куни ётишдан олдин оёқларга суртилади. Оғриқ дастлабки қўллашдан кейиноқ камаяди. Варикоз охирги босқичларда бўлса, даволаниш 4 ой давом етади.\n«Антоновка» олмаси. 1 литр қайнаётган сувга 3 та олма солиб, қопқоғи ёпилади ва 4 соат давомида иссиқ жойга қўйилади. Сўнг олмани олиб ташламасдан, улар езилади, аралаштирилади ва тиндирилади. 1 ош қошиқ асал қўшган ҳолда 50 граммдан ерталаб нонуштадан ва кечқурун ётишдан олдин ичилади. Бундан ташқари, ушбу восита қонни тозалайди, уйқу ва иштаҳани яхшилайди.\nКартошка. 5 та картошка пўстидан тозаланади ва қирғичдан ўтказилади. Олинган бўтқа оёқларга суртилади. 4 соатдан кейин оғриқ бутунлай ўтиб кетади. Шундан сўнг восита илиқ сув билан ювиб ташланади.\nЁғ билан саримсоқ. Бир қисм езилган саримсоқ икки қисм сариёғ билан аралаштирилади. Ухлашдан олдин аралашма бўртиб турган веналарга суртилади ва устидан қоғоз ёпиб, бинт ёки рўмол билан ўраб қўйилади. Ерталаб восита ювиб ташланади ва оёқлра илиқ ва юмшоқ нарсалар кийилади.\nКасалликнинг ўзи емас, балки унинг фонида ривожланадиган тромбофлебит хавфли саналади. У тромблар шаклланишига олиб келиши, улар ўз навбатида вена бўшлиғини тўсиб қўйиши ёки узилиб кетиб, пастки ғовак вена бўйлаб ўпкага тушиши мумкин. Иккинчи ҳолатда ўпка артерияси тромбоемболияси кузатилиб, оғир асоратларга, баъзан еса ўлимга олиб келиши мумкин. Ушбу ҳолатни олдини олиш учун бир қатор терапевтик чора-тадбирлар мавжуд.\nЎпка артерияси тромбоемболияси аломатлраи кузатилганда дарҳол тез ёрдамга мурожаат қилиш керак. Клиник белгилар қуйидагича кўриниш олиши мумкин:\nКўкрак соҳасида тез, босувчи оғриқ;\nКоллапс ҳолатига тушиш;\nОғиз-бурун учбурчагида сианоз (кўкариш);\nНафас олишда хириллаш.\nАгар касалликда иситма ёки заифлик каби белгилар кузатиладиган бўлса, бу касалликнинг асоратларидан далолат беради. Варикознинг асоратлари қуйидагича намоён бўлиши мумкин:\nТугунлардан қон кетиши.\nКасалликни даволашдан кўра олдини олган осонроқ. Веналарнинг варикоз кенгайишига тўсқинлик қила оладиган баъзи бир ҳаётий қоидалар:\nКасб ўтроқ бўлса, вақти-вақти билан танаффус қилиш, кўпроқ пиёда юриш. Иш жойида махсус гимнастика қилиш мумкин;\nКасб кўпроқ тик туришни талаб қилса, аксинча, дам олиш учун вақт ажратиш;\nЎтирганда бир оёқни иккинчиси устига чиқариб ўтириш одатини ташлаш;\nТор ва қисиб турувчи кийимлар киймаслик (масалан тор жинси, умуман аёлларга тор кийимлар кийиш қатъий тақиқланади, бу ҳолатда урогенитал тизим соҳасида қон айланиши бузилади);\nДоимий равишда баланд ва ингичка пошнали пояфзал киймаслик (бундай пояфзал байрам кунларида кийилади);\nАгар ич қотишикузатилса, уни шундайлигича қолдирмаслик. Қабзият кичик чаноқда қон айланиши босимини оширади;\nВелосипед ҳайдаб туриш, кўпроқ сузишга ҳаракат қилиш;\nДам олиш чоғида вақти-вақти билан оёқларни юқори қилиб ушлаш (юракдан 15-20 см баландроқ);\nМунтазам равишда машқлар бажаришга ҳаракат қилиш, тана вазнини меъёрда ушлаш;\nЗарарли озиқ-овқат ва ширинликлар истеъмолини камайтириш, кўпроқ мева ва сабзавотлар истеъмол қилиш;\nЁмон одатлардан воз кечиш (масалан чекиш ва алкоголли ичимликлар ичиш);\nКонтрастли душ қабул қилиш;\nСувсизланишни олдини олиш учун жунига камида 2 литр сув ичиш;\nҚуёшда тобланишни меъёрдан ошириб юбормаслик.\n(Visited 5 206 times, 13 visits today)


«Олтин тўп» интригасига нуқта қўйган ўйин: «Реал» дербида «Атлетико»ни қандай енгди?\n15:39 / 20.11.2016 16630\nҲафтанинг марказий учрашуви сифатида кутилган Мадрид шаҳрининг «Реал» ва «Атлетико» жамоалари ўртасидаги дерби кутилмаган натижа билан якунланди. «Трибуна.uz» сайти бу ўйинни таҳлил қилди.\n«Атлетико»ни чемпионатда юта олмаётганимизни эслатганингиз учун раҳмат. Бу сафар мазкур анъанага барҳам беришга тайёрмиз», деганди ўйиндан олдин мадридликлар бош мураббийи Зинедин Зидан.\nУ ҳақ бўлиб чиқди. «Висенте Кальдерон»даги сўнгги (Испания чемпионатида – аниқ сўнгги) Мадрид дербисида «Реал» рақибини том маънода тор-мор келтирди. Зидан Диего Симеонега Ла-Лигада ҳам уни мағлубиятга учрата олишини исботлай олди.\nБалки бу Зиданнинг мураббийлик фаолиятидаги энг яхши ўйинидир. Балки бу Диего Симеоненинг «Атлетико»даги эртаги аста-секин ниҳоясига етиб бораётганини исботлаб берган ўйиндир. Бир сўз билан айтганда «Реал» бу кеча ҳамшаҳарларидан ҳар жабҳада устун эканини кўрсата олди.\nСтефан Савичнинг биринчи бўлим ўрталарида ишлатган қўполлигини «Атлетико»нинг ҳақиқий бир тизимли ўйини дея оқлаш мумкин. Агар жарима майдони яқинида бўш ҳудудда рақиб футболчиси сени ортда қолдириб кетаётган бўлса, уни иккиланмасдан қоидани бузиб бўлсада тўхтатиб қолиш шарт. Диего Симеоненинг Мадрид клубида ёзган «ахлоқ қоидалари» китобида шундай қайд қилинган. Бу жамоа тизимининг бир қисми эди. Савич ўз жарима майдонидан етарлича узоқликда бу ишни амалга оширди. Бироқ бу кеча «Атлетико»нинг тизими ишлайдиган кун эмасди. Жарима тўпларидан фойдаланиш борасида турли латифаларнинг қаҳрамони бўлиб келаётган Криштиану Роналду бу сафар ҳам зарбани қойиллатиб тепа олгани йўқ. Аммо рикошет натижасида Облак бу сафар дарвозага киришни истаган тўп қаршисида ожиз қолди. Вазият бу кеча Криштиану кечаси эканини исботлаганди.\nЯхшилаб эътибор бериб қарасангиз барчаси оддий кўринади. Биринчи гол рикошет натижасида, иккинчи гол бечора Савичнинг хатоси ва Роналдунинг ажойиб артистик маҳорати эвазига ишланган пенальти ҳосиласи. Учинчиси вабанкдан кейин маркази заифлашиб қолган мезбонларнинг қарши ҳужумда жазоланишидан сўнг юзага келди. Аслида Зиданнинг бу ўйин учун ишлаб чиққан тизими айнан керакли пайтда, керакли эпизодларда рақибни мағлуб этишдан иборат бўлганини исботлайди. Марказда Тони Крооснинг йўқотилиши натижасида «Реал» кўпроқ қанотлардан, узун паслар эвазига вазиятлар яратишга мажбур бўлди. Диего Симеоне келганидан буён «Атлетико»га муваффақият келтираётган мазкур услубни Зидан рақибнинг ўзига контр-тактика сифатида фойдаланди. Рақиб, рақибнинг услубида кутиб олинди. Рақиб рақибнинг услубида мағлуб этилди. Симеоне марказий ҳужумчисиз ва Роналду деб номланган кичик бир, қисқа муддатли тизим олдида мағлубиятга учради. Том маънода ютқазди.\nКроос, Рамос, Пепе, Мората, Бензема, Каземиро – асосий таркибда ўйнаши мумкин бўлган 6 нафар футболчисиз ҳам Зидан аниқ ўйинга танланган аниқ тактика билан кўзланган мақсадга ета олиш мумкинлигини кўрсатди. Начо марказий ҳимоячи сифатида фаолиятидаги энг яхши ўйинларидан бирини ўтказди. Соф таянч яримҳимоячисиз қолган жамоани ҳимоя ва яримҳимоя билан боғлашда Варан (хатоларга йўл қўйганига қарамай) ҳам ёмон таассурот қолдирмади. «Атлетико»да эса жамоа ўйинини ҳал қилиб бериши лозим бўлган футболчилар ўз ўйинини кўрсата олмади. Коке Роналду билан юзага келтирган жанжали билангина ёдда қолди. Антуан Гризманн эса жамоасининг иккита кетма-кет уюштирган ҳужумларини кўкка совуришдан бошқасини эплай олмагани — унинг жароҳатдан сўнг яхши спорт формасига кира олмаганини яққол кўрсатиб берди. Иккинчи гол киритилган вазиятдаёқ маълум бўлдики — бу кечадаги ўйин интригаси ўлганди.\nБу учрашув кўпроқ битта жамоанинг ғалабаси билан эмас, бошқа жамоанинг мағлубиятига ўхшади. Иккинчи бўлим бошида нималарнидир уринишга уринган мезбонлар қолган вақтларда «Реал»нинг тизимли ва жамоавий бўлиб, режа асосида, керакли эпизодлар эвазига ғалабани тортиб олишига гувоҳ сифатида қарааб туришга мажбур бўлишди холос. Зидан эса оптимал бўлмаган таркиб билан ҳам керакли вазиятда керакли кучни қўша олиши мумкинлигини исботлади. Иско ёки Васкесни «Реал»нинг асосий таркиб футболчилари деб бўлмайди. Бироқ бу кеча юқоридаги икки футболчи ҳам асосий таркибга йўқотишлар сабаб эмас, айнан ўзларининг муносибликлари учун тушгандек таассурот уйғота олди.\nУчрашув ҳақида айтиш мумкин бўлган яна бир гап бу — Роналду. Европа чемпионлар лигаси ва Европа чемпионатидаги ғалабадан кейин Криштиану тақвим йилидаги яна бир муҳим – асосий рақибларидан бири устидан қозонилган (қозонилганда ҳам айнан Роналдунинг хет-трики эвазига) муносиб ғалабани ҳам қўшиб қўйди. Бу Криш учун фантастик тарзда кечган йил учун қўйилган яна бир қалин ундов белгиси бўлди!\nПортугалиялик футболчи атрофида қандай гап юрмасин, қандай муносабатлар билдирилмасин, ўйиндан кейин Зидан айтганидек Криштиану «Олтин тўп» соврини учун интригага батамом нуқта қўйди. Қалин нуқта.\nУ учинчи голни киритаркан, камера қаршисига яқин келиб, энди «Олтин тўп» олишимни шунақа томоша қилиб ўтирасиз», дегандек ишора билан бу мавзуга шундай якун ясади.


Сирдарёлик журналистлар Самарқандда – Jurnalist\nСирдарёлик журналистлар Самарқандда\nR S2021-03-29T18:44:53+05:0029 Mart, 2021|Сирдарё вил.|\nҲар қандай хайрли ишга кимдир ёхуд нимадир туртки бўлади. Фарғона вилоятида ўтган “Ўзбекистон ОАВдаги очиқлик, сўз эркинлиги ва жамият” мавзусидаги анъанавий “Чимён-2021” медиафоруми сирдарёлик журналистларга Самарқанд вилояти Булунғур туманига пресс-тур уюштиришга туртки бўлди. Бунинг боиси бор, албатта. Чунки “Булунғур ҳаёти” газетаси айни пайтда 4 минг нусхада чоп этилмоқда. Таҳририят ҳисоб рақамида юз миллион сўмлаб маблағ бор.\nЎзбекистон Журналистлари ижодий уюшмаси Самарқанд ва Сирдарё вилоятлари бўлимлари, Булунғур туман ҳокимлиги ҳамда “Булунғур ҳаёти” газетаси таҳририяти ҳамкорликда ташкил этган тадбир икки томон учун ҳам манфаатли бўлди десак, асло муболаға қилмаган бўламиз.\nСирдарёлик журналистлар делегациясини Самарқанд вилояти “Зарафшон” газетасининг бош муҳаррири, Ўзбекистон Журналистлари ижодий уюшмаси вилоят бўлимининг раиси, Олий Мажлис Сенати аъзоси Фармон Тошев бошчилигидаги баковуллар тантанали тарзда кутиб олди. Дастлаб меҳмонлар Булунғур туманининг иқтисодий салоҳияти билан таништирилди. Ҳудуддаги йирик корхоналардан бири МЧЖ шаклидаги “Самарқанд гарден паласт” қўшма корхонаси мева-сабзавотларни қайта ишлаш ва музлатишга ихтисослашган бўлиб, Туркия, Италия, Швейцариядан келтирилган энг замонавий ускуналар билан жиҳозланган.\nТуман асосан полиз-сабзавот ва мева-чева етиштиришга ихтисослашганлиги боис бундай корхонага эҳтиёж катта эди. Бундан беш йил олдин қайта ишлаш корхонасининг иш бошлагани ҳудуд ҳаётига ижобий таъсир кўрсатганлиги бор гап. Чунки айни чоқда корхонада 63 нафар ерли халқ вакиллари иш билан таъминланди. Қўшма корхонада ўтган йили маҳсулот ишлаб чиқариш ҳажми 2251 минг АҚШ долларига тенг бўлди. Тайёр маҳсулот асосан Россия давлатига экспорт қилинди. Бу ҳақда қўшма корхона директори Сергей Хижняк сирдарёлик журналистларга батафсил сўзлаб берди.\nКейинги манзил “Мароқант сифат” МЧЖ бўлди. Бу ерда асосан ип калава ва тикув иплари ишлаб чиқариларкан. Пахтадан ип ишлаб чиқарувчи ускунлар Италия, Хитой ва Швейцария давлатларидан келтирилиб ўрнатилган. Корхонанинг 13 минг гектар ер майдонида ғўза ўстирилади. Кластер мақомига эга МЧЖ ўзлари етиштирган пахта ҳосилини қайта ишлайди. Ўтган йил якунларига кўра корхона цехларида 4500 минг АҚШ долларига тенг маҳсулот ишлаб чиқарилган. Айни чоқда корхонада 700 нафар ишчи меҳнат қилади.\nПресс-турнинг асосий қисми “Булунғур ҳаёти” газетаси таҳририятида бўлиб ўтди. Туман ҳокимлиги шафелигида жорий йил таҳририятга барча қулайликларга эга офис қуриб берилибди, хизмат машинаси тортиқ қилинибди. Бино янги мебеллар ва энг замонавий орг-техника билан таъминланибди. Бу йил газета ташкил топганига 90 йил тўлибди. Таҳририят фойесини ўзига хос мўъжазгина музейга менгзаш мумкин. Унда ўтган давр ичида газетага муҳаррирлик қилган журналистлар, айни чоқда фаолият олиб бораётган қаламкашлар, газетанинг ўқишли бўлишига муносиб ҳисса қўшаётган фаоллар ҳақида ҳикоя қилувчи стендлар илинган. Таҳририятда фаолият олиб бораётган журналистларнинг барчаси 2 000 000 сўмдан зиёд маош оларкан. Боз устига, қалам ҳақи (гонарар), сафар харажатлари билан сийланаркан. Бу маълумотлардан хабар топган делегациямиз аъзолари ҳар дарди ичида “офарин!” дейишдан ўзга сўзга тиллари айланмади.\nИкки вилоят журналистларининг учрашуви катта матбуот анжумани билан якун топди. Булунғур тумани ҳокими Баҳодир Баҳромов матбуот билан ҳамкорликнинг аҳамияти ҳақида тўлқинланиб гапирди.\n-Оммавий ахборот воситаларидан қочишимиз керак эмас, – дея сўзини бошлади Баҳодир Абдуллаевич. –Аксинча, улар билан янада яқинроқ ҳамкорлик қилишга интилишимиз зарур. Бу амалга ошираётган ислоҳотларимизни халқимизга етказишнинг ягона самарали усулидир.\nНотиқнинг таъкидлашича, обуна мавсумида ўзи бош бўлиб туман газетасининг мақбул ададини таҳририят билан келишиб оларкан.\n-Жорий йил газетамиз муҳаррири Ғулом Ўроловдан қанча обуна қилсак эмин-эркин ижод қилишларингга шароит яратилади, дея маслаҳатлашдик. 3500 нусха обуна бизга етади, деди муҳаррир. Биз бир ёқадан бош чиқариб газета ададини 4000 нусхадан оширдик. Энг муҳими, газетанинг танқидий-таҳлилий чиқишлари тараққиётимизга катта ёрдам бермоқда. Биргина мисол. Туманимиздаги маҳалларда ободончилик, озодалик бўйича йўл қўйилган камчиликлар танқид тиғи остига олинди. Танқидий мақола чиққан газета нусхасини ҳокимиятга ҳам осиб қўйдик. Қараб турибсизки, маҳаллаларда жонланиш бошланди. Матбуот – катта куч. Уни қўллаб-қувватласак, суянсак ишларимиз олдинга силжийверади, – деди Баҳодир Абдуллаевич.\nТаҳририят маблағлари эвазига тумандаги Хожа Ҳофиз зиёратгоҳи ҳақида иккита китоб чиқарилибди. Шакар Аҳадов ва Адолат Зиётованинг “Хожа Ҳофиз меросий ҳазратларининг ҳаёти ва фаолияти” ҳамда Абдусаттор Жуманазарнинг “Туғли ҳикоялар буржи” туманга ташриф буюрадиган туристлар учун йўлкўрсаткич вазифасини ўтаса не ажаб!\nМатбуот анжуманида сўз олган Фармон Тошев Самарқанд вилоятида ҳокимликлар, жамоат ташкилотлари босма оммавий ахборот воситалари ададининг ошишига яқиндан ёрдам кўрсатаётганлигини алоҳида урғулади. Бугунги кунда “Зарафшон” газетаси ҳафтасига уч марта 18 674 нусхада чоп этилаётгани нотиқнинг фикрини тасдиқлаб турибди. Боз устига, ҳар йили “Зарафшон” газетаси кутубхонаси” сериясида вилоятнинг иқтидорли ижодкорлари асарлари мунтазам чоп этилмоқда.\nАнжуман икки вилоят журналистларининг ўзаро фикр алмашиши билан якун топди. Ўзбекистон Журналистлари ижодий уюшмаси Сирдарё вилоят бўлимининг раиси Бойжигит Абдуллаев, Боёвут тумани “Нурли истиқбол”, Оқолтин тумани “Оқолтин” газеталари бош муҳарририлари Орзиқул Абдусаматов, Абдурашид Пардаев, “Новая Сирдарья” газетаси бўлим мудири Тулкун Ахмадалиевлар “Булунғур ҳаёти” газетасида тўпланган илғор тажриба ҳамда босма ОАВнинг нуфузи ва мавқени ошириш бўйича фикр-мулоҳазалари билан ўртоқлашдилар. Матбуот анжумани самарқандлик ва сирдарёлик ижодкорларнинг қизғин мушоираси билан якун топди. Учрашув сўнггида томонлар бир-бирлари билан эсдалик совғалари алмашдилар. Ўзбекистон Журналистлари ижодий уюшмаси Самарқанд вилояти бўлими Сирдарё вилояти ҳокими, Олий Мажлис Сенати аъзоси Ғофуржон Мирзаевга махсус совға йўллади.\nБулунғур сафари асно сирдарёлик журналистлар ички туризм ривожига ҳисса қўшишни ҳам унутмадилар. Қайтишда Жиззах вилояти Ғаллаорол тумани Авлиё қишлоғидаги пайғамбаримиз авлодларидан саналган “Саъд ибн Абу Ваққос” розияллоҳу анҳунинг муборак қадамжосини зиёрат қилдилар. Бир сўз билан айтганда Самарқанд сафари сирдарёлик журналистларнинг янги мавзуларни қаламга олишларига туртки бўлса ажаб эмас.\n“Янги Сирдарё” газетаси бўлим мудири.\nЎзбекистон Журналистлари ижодий уюшмаси Сирдарё вилоят бўлими ҳайъатининг мажлиси бўлиб ўтди\n“Дунёларга танитамиз сени, Сирдарё!”, “Сир ва мўйқалам сеҳри” номли ижодий танловлар ғолиблари мукофотланди\n“Хазинамиз таянчи” газетасининг нашр этила бошлаганига 25 йил тўлди\nСирдарё маданият марказига Ўзбекистон Қаҳрамони Абдулла Орипов номи берилди


G'uncha Art Space лойиҳасининг биринчи кўргазмаси\n23 июль куни Hilton меҳмонхонасида G'uncha art лойиҳаси бошчилигидаги Art & Heritage «Ўзбекистон мероси замонавий рассомлар нигоҳида» номли кўргазманинг очилиш маросими бўлиб ўтди.\nG'uncha Art Space лойиҳаси Инесса Болтянская ва «Art of Beauty» студиясининг асосчиси Наталья Ахмедоваларнинг бошчилигида тузилган. Кўргазмада 100 дан ортиқ асарлар намойиш этилмоқда. Бу сўнгги йиллардаги кўп сонли замонавий рассомлар иштирок этган биринчи кенг кўламли кўргазма.\nШарифа ва Дониёр Шарафхўжаевлар ёғочдан ясалган ҳайкаллар ва чуқур маънога эга расмлар тўпламини намойиш қилдилар. Бобур Алимхожаевнинг «Балериналар» номли расми эса ҳар бир кўргазма меҳмонида катта таассурот қолдиради.\nСардор Эркинов ҳижоб ўраган аёлларнинг салобати, гўзаллиги ва миллийликка бой дунёсини очиб берувчи рангларга бой турли-хил асарларини намойиш этди.\nБухоролик истеъдодли рассомлар – Санжар Жабборов ва Бекзод Каримов биринчи маротаба бу каби кенг кўламли кўргазмада иштирок этишди, шунга қарамай улар яратган асарлар кўпчиликда кенг таассурот уйғотди.\nИзланувчан рассом - Тамилла Султонова учун ҳам ушбу кўргазма биринчилардан бўлди. Тамилла ўз асарлари учун Ўзбекистоннинг миллий меросларини асос қилиб олган, яна у, расм чизишни яқинда бошлаганини ҳам эслатиб ўтди.\nНигина Холмухамедова – энг қувноқ ва чиройли табассум соҳибаси учун гўзал шаҳарлар, мамлакатлар ва дунёнинг турли бурчаклари илҳом манбаи бўлиб хизмат қилади. Келгусидаги режаларидан бири, яна шу каби кўргазмаларда янги расмлар тўплами билан қатнашиш эканини айтди.\nИстеъдодли рассом, Моҳира Муллажанова учун илҳом парилари Тошкентнинг эски кўчалари ва хиёбонларида беркинган бўлиб, у ўз асарларида буни моҳирона кўрсатиб берган. Рассом меъморий биноларни қадрлашга ва саъатни аллақачон урфдан чиқиб кетган нарсаларда кўришга ундайди.\nКўргазмага 25 июлга қадар ташриф буюришингиз ва бошқа рассомларнинг асарларини томоша қилишингиз мумкин.\nКўргазма бўлиб ўтиш санаси: 23-25 июль\nСоат: 11: 00-20: 00\nМанзил: Hilton Tashkent city меҳмонхонаси\nНашр санаси: 24-07-2021\nMAJNUN. Дунё Девона Нигоҳида


Ўзбекистонлик стилист ва сартарошлар Санкт-Петербургда бўлиб ўтган нуфузли “Невские берега” Халқаро фестиваль-танловида бош ва кичик мукофотларни қўлга киритишди. Ўзбекистондаги фешн-индустрияси мутахассислари ўзлари билан 12 йўналиш бўйича йигирматадан кўпроқ кубокларни олиб келишди.\n“Бу фестиваль ўз талаблари ва ўтказилиш даражаси бўйича жаҳон чемпионатига тенглаштирилади. Жорий йилда фестивалда 30 давлатнинг стилист ва сартарошлари иштирок этишди. Бизнинг жамоага 15 киши киритилганди. Уларнинг барчаси Ўзбекистонда ўтказиладиган шу каби танловларнинг ғолиблари ҳисобланишади. Улар юқори тайёргарлик мактабига ҳамда зарурий малакаларга эга”, деб айтди Ўзбекистон сартарошлар ва косметологлар уюшмаси раиси, халқаро даражадаги модельер, халқаро тоифадаги ҳакам Фарҳод Шомуродов.\n“Энг катта муваффақиятга самарқандлик 19 ёшли Шуҳрат Ҳамдамов эришди. У “Укладкали замонавий эркаклар соч турмаги” йўналишида ва бир қатор бошқа номинацияларда 1-ўринни эгаллади. Қашқадарёлик соч турмаклари устаси Муҳаммад Шодмонов аёллар соч турмаклари бўйича биратўла бир нечта йўналишларда 2-ўринни эгаллади. Эркак ва аёллар соч турмаклари бир нечта йўналишларида самарқандлик Рустам Ашуров ҳам энг яхши деб тан олинди. Халқаро ҳакамлар ҳайъати Собир Зоидов, Светлана Лям, Николай Нам ва бошқа ҳамюртларимизнинг ишларини юқори баҳолашди.\nЖамоамиз ушбу фестивалда Марказий Осиёдан қатнашган ягона вакил бўлди. Бу йил фантазияли турмаклар йўналишининг асосий мавзуси “Ипак йўли” деб номланди”, деб қўшимча қилиб ўтди Фарҳод Шомуродов.\nБундан ташқари, яна беш нафар ўзбекистонлик косметолог фестиваль доирасида ўтказилган бу соҳа мутахассисларининг конгресси иштирокчилари бўлишган.\n22:16 Ўзбекистонлик борткузатувчилар халқаро танлов ғолиби бўлишди\n16:59 Ўзбекистонлик Twitter фойдаланувчилари #NavrUZ хештегини жаҳон трендига олиб чиқишга ҳаракат қилади\n20:56 Ўзбекистонлик 4 нафар олимга халқаро академия мукофотлари топширилди


21:02 / 22.04.2016 1421 pdf Ўқиш режими + -\nСавол: Ассаламу алайкум, ҳурматли Шайх Ҳазратлари! Сизни ва бошқаларни ҳурмат қилмайдиган инсонлар жаҳлимни чиқаради. Сабаби, бу сайтда "ИЗЛАШ" хизмати бор. Бу хизматдан фойдаланишликка уларни фаҳм-фаросати етмаяптими, билмадим. Улар шу сайтга аъзо бўлишаётганда қонун қоидалар билан танишиб чиқишган (агар диққат билан ўқиган бўлишса). Шахсан мен шу "ИЗЛАШ" хизматидан анча саволларимга жавобни топаман. Барака топишсин бу сайт ходимлари, анча қулайлик қилинган. Аллоҳ таоло ажрларини берсин. Шу нарсаларга эътибор берилса, Ҳазратни, сайт ходимларин ва ўзимизни вақтимиз тежардик. Бу менинг ожизона фикрим. Аллоҳ ҳаммамизга раҳм қилсин.\nЖавоб: Шу фикр жуда ҳам тўғри. Аммо баъзилар сиз айтган афсусланарли ҳолатдалар. Улар ўзининг вақтини ҳам, сайт ходимларининг вақтини ҳам, менинг вақтимни ҳам зое қиладилар. Бўлган бўлмаган нарсаларни сўрайдилар. Кўп марта такрорланган, арзимас нарсаларни сўрайдилар. Ўзларига ҳам, динларига ҳам, бошқаларга ҳам фойдаси йўқ нарсаларни сўрайдилар.\n20:58 / 22.04.2017 4272\n21:04 / 22.04.2016 1533\nСАВОЛ ndash Икки қисмдан иборат Товуқ нопок нарса еса тухуми ҳалол бўладими Ва иккинчи савол ҳозирда товуқ тозалашнинг оммалашган усулларидан бири товуқ давоми...\n2532 21:31 / 27.04.2016\nПул топиб олинса нима қилинади?\nКўчада тушиб қолган пулларни қўриб қолдим. Уни нима қилиш керак Олишим мумкинми ё менга ҳаромми Ёки олиб, садақа қилиб юбориладими ЖАВОБ Бу молмулкка тааллуқли давоми...\n1611 18:39 / 24.04.2016\nБиз, аёллар уй юмушлари билан банд пайтимизда, яъни кир ювиш, уй супуриш, овқат пишириш жараён\nСАВОЛ Аллоҳни қанча кўп зикр қилсак шунча яхши экан. Биз, аёллар уй юмушлари билан банд пайтимизда, яъни кир ювиш, уй супуриш, овқат пишириш жараёнларида ҳамд, давоми...\n1593 20:10 / 26.04.2016\nСАВОЛ Одатда бизда жума намозидан олдин тўрт ракат суннат ўқилади. Лекин, .Мушкот, китобида фарздан олинги тўрт ракат суннат айтилмаган. Араб ўлкаларида бу суннат давоми...\n1974 16:41 / 27.04.2016


Савол: Ассалому алайкум, Таҳажжуд (тунги намоз) қандай ўқилади: неча ракат бўлади, қачон дуо қилинади ва уни ўқишнинг энг маъқул вақти туннинг қайси вақти?\nЖавоб: Таҳажжуд – хуфтон намозидан кейин ёки тунда бир неча соат ухлаб туриб ўқиладиган нафл ибодат. Шу боисдан уни “тунги намоз” ҳам деб атайдилар. Агар бу намоз туннинг бир қисми ухлаб ўтказилгандан сўнг ўқилса, ана шунга “таҳажжуд” деб аталади. Таҳажжуд намозининг энг ками икки ракат, энг кўпи ўн икки ракат бўлади. Энг афзали, бу намозда ҳар икки ракатдан сўнг салом айтилганидир, деган олимларимиз.\nҲадиси шарифлардан бирида: “Тунги намозда бардавом бўлинг. Чунки у сизлардан олдинги мўътабар зотларнинг одати эди. Тунги сажда инсонни Аллоҳга яқинлаштириб, йўл қўйган гуноҳларидан фориғ қилади, кўплаб касалликлардан қутқаради ва гуноҳу масъият ишлардан қайтаради” (Термизий ривояти), дейилган. Аллоҳ таоло Расулига хитобан: “Тунда (ярим кечада) уйғониб ўзингиз учун таҳажжудни (нафл намозини) ўқинг! Шоядки, Раббингиз Сизни (Қиёмат кунида) мақтовли (шафоат қиладиган) мақомда тирилтирса” (Исро, 79), деб марҳамат қилган.\n3411 марта ўқилди\nДругие материалы в этой категории: « ҲАР СЎЗНИНГ ЎЗ ЎРНИ БОР\tКитоб бу – қалбларни ёритган чироқ »


Расулуллоҳнинг бетоб бўлишлари « Ўзбекистон Халқ Ҳаракати\nРасулуллоҳнинг бетоб бўлишлари\n16 November 2017 - 7:00\nТАРИХИ МУҲАММАДИЙ — 232\nЭнди бутун оламга, айниқса, мусулмонлар бошига тушган бу улуғ қайғулик, мунглиғ мусибатни кўз ёшимиз, кўнгил дардимиз билан чор-ночор баён қилиб ўтамиз.\nРасулуллоҳ соллаллоҳу алайҳи васаллам озод қилган қулларидан Мувайҳа деган киши бор эди. Бир куни ярим кечада уни чақириб:\n— Мен билан юргил, Бақиъ гўристонига бориб, ўлганларга дуо қилиб келайлик. Аллоҳ мени шунга буюрди, — дедилар.\nСўнгра Расулуллоҳ у билан Бақиъ қабристонига чиқиб, анинг ичига киргач:\n— Ассалому алайкум, эй қабрда ётганлар! Бу ётиш сизларга муборак бўлсин. Аллоҳ сизларни қандай ёмон фитналардан қутқарди. Кошки муни билган бўлсанглар эди, тун қоронғуси қоплагандек бутун халқни қоплагувчи, узилмасдан кетма-кет келгувчи фитна-балолар келишга юзланди. Бу фитналарнинг кейингилари олдингиларидан ёмонроқдур. Эй Мувайҳа! Дунёда абадий яшаб бутун ер усти хазиналарига эга бўлиш, ё жаннатга кириб Худо дийдорини кўриш — бу икковидан қайси бирини хоҳлашлик ихтиёрини Худо менга берди. Мен жаннатга кириб Худо дийдорини кўришни ихтиёр қилдим, дунёда мангу қолиб, унинг хазиналарига эга бўлишни хоҳламадим, — дедилар.\nЯна бир ривоятда Уҳуд тоғида ўлдирилган шаҳидларга ҳам бориб уларга яна дуо қилдилар. Шу ердин қайтишларида муборак бағриларига оғриқ пайдо бўлди. Бетобликнинг бошланиши шул эди. Сўнгра уйга келдилар эрса, онамиз Оишанинг ҳам боши оғриб ётиб экандур.\n— Эй Оиша, агар мен тириклигимда сенга ажал келса, сен учун улуғ неъматдур. Чунки ўзим жанозангни ўқийман, ўзим гўрга қўяман, — дедилар.\nБу сўзни онамиз Оиша оғир олиб:\n— Менинг ўлишимни яхши кўрар экансиз. Агар мен ўлсам хотинларингиз уйларида кечакунлаб ётиб куёв бўлмоқчига ўхшайсиз, — дедилар.\nРасулуллоҳ бу сўзга жавоб айтмай, кулимсираб қўйдилар. Расулуллоҳнинг бетобликлари эрса ҳижратнинг ўн биринчи йили сафар ойи бошларида бошланмиш эди. Касалликлари ўн уч кун давом этиб кундан-кунга кучайгали турди. Шундай бўлса ҳам, оналаримиздан қайси бирларининг навбати келган бўлса шунинг уйида бўлдилар.\nОнамиз Маймунанинг навбати келган кунда Расулуллоҳнинг бетобликлари оғирлашди. Шу куни оналаримизни чақиртириб, қолмиш кунлари онамиз Оишанинг уйида бўлиш учун улардан рухсат олдилар. Бетоб бўлмасдан бир-икки кун илгари минбарга чиқиб шу ваъзни айтган эдилар:\n«Аллоҳ бир бандасини дунёда абадий яшаб, унинг нозу неъматларини кўриш билан Аллоҳ олдига бориш орасида ихтиёрлик қилиб эрди, ул бандаси дунёда қолиб унинг нозу неъматларини кўришини ихтиёр қилмай, Аллоҳ олдига боришни хоҳлади».\nҲазрати Абу Бакр бу сўзни англагач:\n— Ота-онам сизга фидо бўлсин, ё Расулуллоҳ, — деб йиғладилар.\n— Эй Абу Бакр! Йиғламагин, ёлғиз тириклигимда эмас, ўлганимда ҳам сизларга яхшилигим етади. Чунки ҳар вақт умматларимни қилган ишларини кўрсатиб турадилар менга. Агар яхшилик бўлса, Аллоҳга шукр қилурман, агар ёмон иш қилган бўлсалар, Аллоҳдан гуноҳларини сўрайман. Эй одамлар! Ҳамма кишилардан кўра Абу Бакрнинг менга қилган хизмати кўпдур. У мендан ҳеч нарсани аямади, Худо йўлида бутун мол-дунёсини сарф қилди. Абу Бакр Сиддиқдан бошқа кимнинг эшиги масжид ичидан очилган бўлса, ҳаммасини беркитинглар, — дедилар.\nШу билан масжид тарафидан қўйилган ҳамманинг эшиги беркитилди. Муни кўриб баъзи саҳобалар «Расулуллоҳ бизларнинг эшигимизни беркитдиргач, нега Абу Бакр Сиддиқ эшигини очиқ қўядилар», деб сўз қилдилар.\n— Мен Абу Бакр эшигида нур чиқиб турганини кўрурман. Бу нурни сизларнинг эшигингизда кўрмадим. Яна мен дастлаб чиқиб халқни динга даъват қилганимда одамлар мени ёлғончи қилдилар. Абу Бакр мени рост айтадур, деб дарҳол иймон келтирди. Бошқалар мендан мол-дунёларини аядилар, у эрса мендан ҳеч нарсасини аямади» — дедилар.\nЯна Расулуллоҳ соллаллоҳу алайҳи васаллам ансор саҳобалари ҳақида васият қилиб, уларни муҳожир саҳобаларга топшириб шундай марҳамат қилдилар:\n— Эй муҳожир саҳобалар! Ансорлар ҳақида сизларга қилган васиятларимни ўрнига қўйинглар. Қаттиқчилик кунларда улар менга бошпана бўлганлар. Мен учун мол-жонларини қурбон қилганлар. Буларнинг яхшиликларини ҳурмат қилинглар, ёмонликларини авф қилинглар.\nБу сўзларни айтгач, Расулуллоҳ онамиз Оиша ҳужрасига кириб ётдилар. Иситмалари энг юқори даражага кўтарилган эди. Шу орада ҳазрати Билол хуфтон намозига азон айтдилар.\nАзон эшитилгач, устларидан совуқ сув қуйишга буюрдилар. Оналаримиз Расулуллоҳни дос идишга ўтказиб чўмилтирдилар. Бироз сергигандек бўлиб, намозга бориш учун туриб эдилар, яна кўнгиллари кетиб ўзларини билмай қолдилар. Бир оздан сўнгра ўзларига келгач:\n— Намоз ўқилдими? — деб сўрадилар.\n— Йўқ, ҳали ўқилмади, ё Расулуллоҳ, сизга қараб турамиз, — дедилар саҳобалар. Намозга чиқмоқчи бўлиб ғусл қилиб эдилар, яна ҳушлари кетди. Шундоқ бўлиб, уч қайта ғусл қилиб, уч қайта ҳушсиз бўлдилар.\nЖамоат намозига чиқолмагач, ҳазрати Билолга:\n— Абу Бакр Сиддиққа айтгил, намозга имом бўлиб, ўқиб берсун, — дедилар.\nАнда онамиз Оиша:\n— Ё Расулуллоҳ, отам Абу Бакр Сиддиқ кўнгли юмшоқ, кўзи ёшлик кишидур. Сизнинг ўрнингизда туриб имом бўлмоққа тоқат қила олмағай, у кишини йиғи босиб ўқиган қироатини орқада турган жамоат эшита олмағайлар, — деди.\nШу хилда сўзни онамиз Оиша икки-уч қайтариб айтган бўлсалар ҳам сўзларини рад қилиб, ҳазрати Абу Бакр Сиддиқни имом бўлишга буюрдилар.\nЖамоатлар орасидаги ўзаро нафрат хусусида


«Реал» янги йилда кетма-кет иккинчи марта ютқазди » Ўзбекистон янгиликлари – Zamin.uz\n08-01-2015 | 11:52\nZAMIN.UZ / Спорт / 08 Январ 2015 года729\n"Атлетико" жамоаси "Реал"га ноқулай рақибга айланганини яна бир марта исотлади. Испания кубогининг нимчорак финалида тўқнаш келиб қолган ушбу жамоалари ўртасидаги дастлабки ўйин "Висенте Кальдерон" стадионида бўлиб ўтди. Диего Симеоне шогирдлари ўз олдиларига қўйилган стратегияни тўла-тўкис бажаришди ва илк ўйинда ишончли ҳисобда ғалаба қозонишди.Анчелотти Роналдуни захирада қолдирди. Ўйин бошида меҳмонлар "стандарт"дан ҳисобни очишганди. Бироқ тўп узатилаётган пайтда Бэйл офсайдда бўлгани боис, у бекор қилинди. Олдиндан айтиш лозим, тўп бурчакдан етказилганидан кейин Рамос бош билан берган зарбасини (дарвозабон қайтарди) инобатга олмаганда, "матрасчилар" стандарт вазиятларда жуда яхши ҳимояланишди."Атлетико" иккинчи бўлимда ҳужумга кўпроқ борди. Рамос жарима майдончаси ичида Рауль Гарсияни шарқ яккакурашлари услубида курагини ерга текказди. Бунинг учун ўз дарвозасига ҳалол пенальти олиб келди. Жабрланувчининг ўзи аниқ зарба билан ҳисобни очди. Ўйин тугашига 15 дақиқа қолганида мезбонлар ўзларининг хавфли қуроли — бурчак тўпидан унумли фойдаланишди: Хосе Мария Хименес бош билан дарвозани ишғол қилди.Иккинчи бўлимда майдонга тушиб, ярим соат ўйнаган Роналду ҳам "Реал"га ёрдам бера олмади. "Атлетико" рақиб футболчиларига ҳеч қандай имконият бермади. "Қироллик клуби" 2014 йилдаги кетма-кет 22та ғалабадан кейин 2015 йилда кетма-кет иккинчи мағлубиятини расмийлаштирди.Жавоб ўйини бир ҳафтадан кейин "Сантьяго Бернабеу"да бўлиб ўтади. "Реал" кейинги босқичга чиқиши учун 3та тўп фарқи билан ғалаба қозониши талаб этилади. Эслатиб ўтамиз, ушбу жуфтли ғолиби "Барселона" - "Эльче" жуфтлиги ғолибига қарши чорак финалда тўқнаш келади.Испания кубоги, 1/8 финал, дастлабки ўйин"АТЛЕТИКО" - "РЕАЛ" - 2:0Голлар: 1:0 – 58, пенальти Гарсия, 2:0 – 76 Хименес.Атлетико – Облак, Люка, Хименес, Годин, Гамес, Сауль (Туран, 68), Суарес, Габи, Гарсия, Гризманн (Манжукич, 75), Торрес (Коке, 59).Реал Мадрид – Навас, Арбелоа (Карвахаль, 83), Рамос, Варан, Марсело, Иско, Хамес (Роналду, 63), Бэйл, Хедира, Кроос, Бензема (Хесе, 75).Огоҳлантиришлар: Марсело (27), Хедира (31), Рамос (57), Гамес (61), Гризманн (65), Габи (73), Гарсия (75), Годин (87), Карвахаль (89).Манба: www.stadion.uz.\nЎқишни тавсия қиламиз «Валенсия» ўз майдонида «Реал»ни мағлубиятга учратди


“Uzbekistan GTL”да исёнга бош бўлганлар жазоланадими? | Qalampir.uz\nЖамият\t24 Октябрь 08:51 16150\nЖорий йилнинг 21 октябрь куни Қашқадарё вилоятининг Ғузор туманида “Uzbekistan GTL” заводи ишчиларини ғалаён кўтаришга ундаганлар жазоланмайди. Ишчлар билан фақатгина суҳбат ўтказилди. Бу ҳақда Энергетика вазирининг ўринбосари Беҳзот Норматов QALAMPIR.UZ’га маълум қилди.\n“Uzbekistan GTL”да овқатланиш жойларига электрон кириш тизими ишдан чиққани учун норозиликлар юз берган. Балки унгача ҳам майда муаммолар мавжуд бўлгандир. Булар йиғилиб келиб, ошхонадаги носозликка келганда норозиликка айланиб кетган. “Enter Engineering” компанияси раҳбарияти, Энергетика вазирлиги, маҳаллий ҳокимият тезкор равишда жойига чиқиб, улар билан суҳбатлашди. Ҳамма келишмовчиликлар жойида ҳал қилинди”, дейди Беҳзот Норматов.\nУнга кўра, норозилик эрталаб соат 7:30 да бошланган бўлса, бирламчи гуруҳ соат 9:00 да етиб борган. Кечка яқин гуруҳлар ўша ерга етиб бориб, ишчилар билан давра суҳбати ўтказилган ва уларнинг муаммолари эшитилган.\nВазир ўринбосари норозиликлар маош берилмаётгани сабаб юзага келгани ҳақидаги фикрларга ҳам тўхталиб ўтди ва маошда муаммо бўлмагинини маълум қилди.\n“Маош бўйича муаммолар кўтарилмаган. “Enter Engineering” берган маълумотга кўра, маошлар ўз вақтида бериб бориляпти. Масалан, сентябрь ойининг маоши октябрь ойининг 15 санасидан охиригача берилган. Ижтимоий тармоқлардаги 3-4 ойлаб маош берилмаган деган фикрлар асосга эга эмас”, дейди Норматов.\nУ исённи бошлашга ундаганларга қандай чора кўрилиши ҳақидаги саволга жавобан ишчилар билан тушунтириш ишлари олиб борилганини маълум қилди.\n“Менда уларга нисбатан молиявий, маъмурий ёки бошқа чоралар кўрилгани ҳақида маълумот йўқ. бундай бўлиши ҳам мумкин эмас. Агар эътирозлар қонуний, тушунса бўладиган бўлса, уларга нисбатан чора кўрилиши адолатдан бўлмайди”, дея фикр билдирди Норматов.\nШунингдек, ишчиларга берилаётган овқатлар хусусида эътирозлар тасдиғини топган бўлса, бош пудратчи “Enter Engineering” компаниясига тегишли кўрсатмалар берилганини айтиб ўтди.\nЭслатиб ўтамиз, ишчиларнинг оммавий норозилиги ва назоратсизлиги ташкилотнинг бош пудратчиси "Enter Engineering, Hyundai Engineering, субпудратчилар ҳамда буюртмачи "Uzbekistan GTL" офисининг вайрон қилинишига сабаб бўлган. Шунингдек, вақтинчали иншоотлар: ошхона, омборхона ва бошқалар ҳам талафот кўрган.\nҲодиса жойига етб борган Энергетика вазири Алишер Султонов, Бандлик ва меҳнат муносабатлари вазири Нозим Ҳусанов, Қашқадарё вилояти ҳокими Зойир Мирзаев “Ўзбекнефтьгаз” АЖ вакиллари воқеа жойига бориб, норозиликда иштирок этган ишчилар билан учрашган.\nUzbekistan GTL Беҳзот Норматов\n25 Ноябрь 10:59 31500\n26 Ноябрь 09:38 30620\n27 Ноябрь 12:23 27979\n25 Ноябрь 12:27 24833\n25 Ноябрь 10:24 21606


“Тадбиркорга елкама елка туриб, фаолиятини йўлга қўйишига кўмакдош бўляпмиз” | O'zLiDeP\nРеспубликада картошка етиштиришни кенгайтириш ва уруғчилигини янада ривожлантириш чора-тадбирлари тўғрисида\n“Тадбиркорга елкама елка туриб, фаолиятини йўлга қўйишига кўмакдош бўляпмиз”\nТадбиркор – юрт таянчи. Шу боисдан бугун аҳолини тадбиркорлик фаолияти билан шуғулланишга фаол жалб қилиш бўйича жойларда мақсадли дастурлар амалга оширилмоқда. Зеро, тадбиркорлик ривожланса, кўплаб одам ишли бўлади, ёшлар бандлиги таъминланади.\nШундан келиб чиқиб, O‘zLiDeP Наманган туман Кенгаши вакиллари ва маҳаллий кенгаш депутатлари аҳолини тадбиркорлик фаолиятига кенгроқ жалб қилиб, тадбиркорларга яқиндан кўмакдош бўлмоқда. Туманда амалга оширилаётган инвестиция лойиҳаларини белгиланган муддатда амалга оширилиши устидан депутатлик назорати олиб бораётир.\nХалқ вакилларининг маълум қилишича, жорий йилда туман инвестиция дастурига киритилган “Миксал” қўшма корхонасининг “Метални қайта ишлаш ва чокли трубалар ишлаб чиқариш” лойиҳасини амалга ошириш учун туман захирасида бўлган бўш ер майдонидан ажратиб берилган. Лойиҳа киймати 76 млрд. 500 млн. сўмни ташкил этади. Айни пайтда лойиҳа ташаббускорининг 35 млрд. сўм шахсий маблағлари ҳисобига қурилиш ишлари бошлаб юборилган.\nO‘zLiDeP депутатлик гуруҳи аъзоси Шарифжон Давлатовнинг айтишича, туман инвестиция дастурига киритилган лойиҳалардан яна бири “Келажак текстил савдо сервис” МЧЖнинг “Тўқимачилик маҳсулотлари ишлаб чиқаришни ташкил этиш” лойиҳасидир. Умумий қиймати 7 млрд. 650 млн. сўмни ташкил этувчи лойиҳанинг амалга оширилиши натижасида 50 та янги иш ўрини яратилиши белгиланган.\n– Бизга бириктирилган 66 лойиҳаларни ўз вақтида якунига етиши учун объектларга бориб қурилиш ишларини назорат қиляпмиз. Тадбиркорга елкама елка туриб, фаолиятини йўлга қўйишига кўмакдош бўляпмиз, – дейди Ш.Давлатов. – Наманган туманини 2019-2020 йилларда ижтимоий-иқтисодий ривожлантириш дастурига 128 та лойиҳа киритилган бўлиб, ушбу лойиҳалар қиймати 863 млрд. сўмни ташкил этади. Ҳозирга қадар 17 та лойиҳа ишга туширилиши ҳисобига 205 та янги иш ўрни яратилди.\nMen ham tadbirkor bo'lmoqchiman bolalarni juda yaxshi ko'raman maktabgacha tayyorlovchi bog'cha ichmoqchiman shunga yordam kerak\nпартия менга кредитга чок машинаси олишга ундади натижада чеварчиликни йулга куйдим кичкина булса хам тикув хонаси очдим 4 киши ишга банд булдик рахмат катта ташаббуслари учун.\nРашида Тошбоевм2019-05-22 15:35:57\nУзЛиДеП хамиша фукароларга тадбиркорларга кумакдош\nШохиста Ахмедова2019-05-22 15:34:08\nалбатта биз узлидепга ишонамиз ва суяанамиз туманда партия томонидан олиб борилаётган ишларни уз кузимиз б.н натижасини куряпмиз.\nO‘zLiDeP фаоли иссиқхонасидан 10 тонна лимон олишни мақсад қилган\nТадбиркорлик ва қурилиш соҳасидаги муаммолар ечимига бағишланган мулоқот ўтказилди\nДеҳқонободда тадбиркорлар кўп, муаммолари ундан ҳам кўп\nНаврўз маҳалласига китоблар керак, Ёшлик маҳалласига эса, банкомат...\nO‘zLiDePдан сайланган халқ депутатлари Самарқанд вилоят Кенгаши депутати Шохрух Жўрақулов ва ...


АҚШ давлат котиби Алеппони эгаллаш Суриядаги урушга якун ясамаслигини маълум қилди\nАҚШ давлат котиби Жон Керри Алеппони Сурия ҳукумат кучлари томонидан эгалланиши мамлакатдаги урушга якун ясамаслигини маълум қилди. У бу ҳақда Берлинда “ГФР олдидаги хизматлар учун” олий мукофотини олиш маросимида сўзга чиқиб, айтиб ўтган.\n«Ҳамма Суриядаги вазиятни ҳарбий йўл билан ҳал қилиб бўлмаслигини айтмоқда. Ҳа, бу тўғри. Ҳаттоки Алеппо қўлга киритилса ҳам бу урушга якун ясамайди. Охир-оқибат Россия, Асад, эронликлар ва бошқалар бу ерда фанатик ва бошқа оқим ҳамда манфаатлар борлигини, уларни можаро тугаши учун ҳал қилиш лозимлигини тушуниб етишади», — дея маълум қилди АҚШ давлат котиби.\nУнинг қўшимча қилишича, АҚШ Сурияда уруш тугатилишини албатта истайди, “сабаби биз (АҚШ)” бу ерда ҳарбий ечим йўқлигини тушунамиз ва Алеппо ҳамда Суриянинг бошқа туманларидаги даҳшатли қон тўкилишлари ўзини ҳали ўн йиллар давомида эслатиб туриши муқаррар”.\nАҚШ Алеппо Жон Керри


07:59 / 16.08.2019 36258\nЎрнатилаётган янги электр энергия ҳисоблагичлар кўп тарифли тизимга эга. Жумладан, уларни кун вақтига қараб, электр энергияси ҳисобини юритиш учун ишлатилиши мумкин, деб ёзмоқда Ўзбекистон Республикаси Энергетика вазирлиги матбуот хизмати.\n“Аммо ҳозирча бу тизим Ўзбекистонда жорий қилинмаган. Негаки, мазкур босқичда “тунги” ва “кундузги” тарифларни жорий этиш йўлида жиддий бир муаммо бор. Бу эса электр энергиянинг етказиб берилиши билан боғлиқдир. Агар биз истеъмолчига арзонроқ энергияни истеъмол қилишни танлаш имкониятини берганимизда, ушбу танловни 24 соатлик етказиб бериш билан мустаҳкамлашимиз керак бўлади”, - дейилади хабарда.\nҚайд этилишича, вазирлик ҳозирги пайтда истеъмолчига “қиммат” ва “арзон” электр энергияни етказиб бера олмайди.\n“Чунки ушбу электр энергияни етказиб беришда учрайдиган муаммолар туфайли биз истеъмолчиларни “қиммат” энергияни харид қилишга мажбурлаймиз. Яқин келажакда эса электр энергия нархларини уни истеъмол қилиш ҳажмига кўра дифференциация қилиш имконияти кўриб чиқилади. Бунда умумжаҳон амалиёти – учта тариф жорий қилинади – базавий, пасайтирилган ва юқори. Бу ҳисоб-китоб тизимини бирмунча мураккаблаштиради, аммо, шу билан бирга, истеъмолчиларга нисбатан энг адолатли қарор бўлади”, - дейилади вазирлик маълумотида.\n«Ақлли ҳисоблагичлар» ўз кўрсаткичларини оширадими?\nЭлектр энергиясидан ноқонуний фойдаланган МЧЖ 124 222 250 сўм жаримага тортилди


Жунублик ва ғусл « musulmonlar\nMusulmonlar > Fatvolar > Таҳорат Tarix: 10 Sentabr 2018 Email This Post\nСавол: Қуръонда жунублик ва ғусл ҳақида айтилганми?\nЖавоб: Ҳа, Моида сураси 6 ва Нисо сурасининг 43-оятида шундай буюрилган:\n«Эй мўминлар, намозга турганингизда юзларингизни ҳамда қўлларингизни чиғаноқларигача ювинглар, бошларингизга ва аёқларингизни тўпигигача масх тортингиз! Агар жунуб бўлсаларингиз, чўмильинглар!…» (Моида 5/6)\n“Эй мўминлар! Маст ҳолда бўлсаларингиз, то нима деганингизни фарқига бормагунингизгача намозга яқинлашманглар ва яна сафарда бўлмасангиз то чўмильмагунингизча жунуб ҳолингизда (намозга яқин келманг). (Нисо 4/43)\n1 Жунублик ва ғусл 10.09.2018 174\n2 Таҳоратсиз ҳолда бола эмизиш мумкинми? 10.09.2018 202\n3 Жунуб инсон бошқаларни ҳам нопок қиладими? 10.09.2018 166\n4 Жунуб ҳолатда еб-ичиш, ётиб ухлаш ва шу каби ишлар қилиш мумкинми? 10.09.2018 183


Умумий рецептура асослари - страница 3\nДаволаш-профилактика муассасаларида дори воситаларини тайинлаш ҳамда беморнинг дори во-ситаларини қабул қилиш, сақлаш ва қўллаш тар-тиби, шунингдек, дорихона муассасалари томони-дан аҳолига дори воситаларини рецепт асосида бе-риш тўғрисидаги низомнинг 3-иловасига мувофиқ\nсоmр., срs., cp\nсоmроsitus (а, um)\nБер (берилсин, берилган бўлсин)\nDa (Dentur) tales dosis\nБер (берилган бўлсин) ушбу дозада\nпильюла, ҳаб дори\nДори шаклларининг таснифланиши (классификацияси)\nДори шакли – дори моддаларининг улардан етарли даражадаги профилактик ёки даволавчи самара олиш учун ишлатишга қулай ҳолга келтирилган шаклидир. Битта дори моддаси бир нечта дори шаклида тавсия қилиниши мумкин (эритма шаклида, суртма шак- лида, таблеткаларда ва б.). Қуйидаги дори шакллари тафовут қили- нади: суюқ, юмшоқ ва қаттиқ дори шакллари.\nСуюқ дори шакллари\nСуюқ дори шаклларига қуйидагилар киради:\nинъекция учун ишлатиладиган эритмалар\nИзоҳ: линимент – таркибий қисмларига кўра юмшоқ, консистенциясига кўра эса суюқ дори шаклларига мансубдир.\nЭритмалар – solutiones (эритма – бош келишик бирлик сонда solutio, қаратқич келишик бирлик сонда – solutionis, қисқартирил- ган ҳолда – sol.).\nЭритма суюқ дори шакли бўлиб, қаттиқ дори модда ёки суюқ- ликларни эритувчида эритиш йўли билан олинади. Эритма иккита таркибий қисмдан: эритиладиган модда ва эритувчидан иборат бўлади. Эритувчи тариқасида кўпинча дистилланган сув (Aqua des- tillata), этил спирти (Spiritus aethylicus), глицерин (Glycerinum) ва суюқ мойлар: шафтоли мойи (Oleum Persicorum), вазелин мойи (Oleum Vaselinum) ва бошқалар ишлатилади. Эритмалар ичиш, сиртга қўллаш ва инъекция қилиш учун ишлатилади. Ичиладиган эритмалар одатда даражаларга бўлинган стаканчаларда, қошиқлар- да ҳамда томчиларда дозаланади (берилади).\nҚошиқларда дозаланадиган (бериладиган) эритмалар\nТерапевтик дозасининг аҳамияти катта бўлмаган эритмаларни\nичиш учун қошиқларда дозаланади. Қошиқларнинг ҳажми қуйида- гича:\n1 чой қошиқ – 5 мл;\n1 десерт қошиқ – 7-8 мл ≈ 10 мл;\n1 ош қошиқ – 15 мл.\nҚошиқларда дозаланадиган эритмаларга одатда рецепт кунига 3 маҳал ва 4 кунга етадиган қилиб, ҳаммаси бўлиб 12 марта қабул қилишга (3 маҳал х 4 кун = 12 марта) ёзиб берилади. Эритмалар рецептда 3 хил шаклда: кенгайтирилган, қисқартирилган ва фоизли (процентли) кўринишда ёзилади.\nМисол. td=0,3 г бўлган натрий бромид (Natrii bromidum) эритмасига 4 кунга етадиган қилиб рецепт ёзиб берилсин. Бунда бемор эритмани 1 ош қошиқдан кунига 3 маҳал ичсин.\n1. Рецептнинг биринчи шакли – ёйилган, тўлиқ, кенгайтирилган шакл:\nRp.: Natrii bromidi 3,6 (0,3 г х 12 марта = 3,6)\nAquae destillatae 180 ml (15 мл x 12 марта = 180 ml)\nD.S. 1 ош қошиқдан бир кунда 3 маҳал ичилсин\n2. Рецептнинг иккинчи шакли – қисқартирилган шакл:\nRp.: Solutionis Natrii bromidi 3,6 – 180 ml\n3. Рецептнинг учинчи шакли – фоизли (процентли) шакл\n180 мл – 3,6\nRp.: Solutionis Natrii bromidi 2 % – 180 ml\nМасала: 2 фоизли эритманинг 1 ош қошиғида қанча натрий бромид борлигини аниқланг.\n2 % = 100 мл – 2 г\n15 мл – х\nДемак, 1 ош қошиқ эритмада (15 мл да) 0,3 г натрий бромид бор экан.\nАралашма (микстура) – mixtura (микстура – бош келишик бирлик сонда mixtura, қаратқич келишик бирлик сонда – mixturae, қисқартирилган ҳолда – mixtr.) – суюқ дори моддалар ёки суюқ ва қаттиқ дори моддаларнинг аралашмасидир. Улар тиниқ, лойқа ва ҳатто чўкмали бўлиши мумкин. Микстуралар асосан ичиш учун буюрилади. Микстуралар кенгайтирилган ва ярим қисқартирилган шаклда ёзилади. Рецептда микстуранинг таркибий қисмлари ва уларнинг миқдори кўрсатилади. Шундан кейин M.D.S. (Misce. Da. Signa – Аралаштир. Бер. Белгила.) деб ёзилади. «Микстура» сўзи рецептда ёзилмайди. Микстуралар чой, десерт ва ош қошиқларида берилиб, 12 марта ичиш учун етадиган қилиб буюрилади.\nМисол. Терапевтик дозаси 0,1 г бўлган кофеин натрий-бензоати ва 0,5 г бўлган анальгинлардан ташкил топган аралашмага рецепт ёзиб берилсин. 1 ош қошиқдан кунига 3 маҳал ичиш учун буюрилсин.\n1) Кофеин натрий-бензоати – 0,1 г х 12 марта = 1,2 г\n2) Анальгин – 0,5 г х 12 марта = 6,0 г\n3) Сув (1 ош қошиқда 15 мл) – 15 мл х 12 марта = 180 мл\nRp.: Coffeini natrio-benzoatis 1,2\nM.D.S. 1 ош қошиқдан кунига 3 маҳал ичилсин\nИзоҳ: “ad” олд қўшимчаси ўзбек тилида “гача” маъносини билдиради ва мазкур рецептда у дистилланган сувни кўрсатилган миқдоргача қўшиш лозимлиги тўғрисидаги кўрсатма бўлиб ҳисобланади.


КРЕДИТГА 200 ТА ТОВУҚ\nБанкдан кредит олиб, уни даромад келтирадиган турли соҳаларга йўналтириб, рўзғор тебратаётган, дастурхонини тўкин қилаётган инсонлар ғайратига қойил қолмай илож йўқ. Улар ўз хонадонидаги имкониятдан оқилона ва унумли фойдаланишни яхши ўзлаштиришган.\nПаркент тумани, Чанги қишлоғи, Олмазор маҳалласида яшовчи Олим Ҳожиев ҳам ана шундай тадбиркорлардан бири. У «Агробанк»нинг туман филиалидан 7 миллион 400 минг сўм кредит олиб, 200 та товуқ сотиб олди ва бу ишга оила аъзолари билан бирга киришди. Кўп ўтмай, қилинган меҳнат ўз самарасини бериб, тадбиркор кунига ўртача 80-90 донадан тухум ола бошлади. Товуқ боқишга астойдил киришган тадбиркор унинг барча фойдали жиҳатларини жуда тез ўзлаштириб олди.\n— Товуқни етти хазинанинг бири дейишади, — дейди тадбиркор Олимжон ҲОЖИЕВ. — Қадимда кекса момоларимиз товуқ патидан парёстиқлар тайёрлаган. Гўшти парҳез таом ҳисобланади. Тухуми эса тўйимли, танага қувват беради. Унда кальций, темир моддалари кўп. Хуллас, товуқ боқишдан яхшигина даромад олиш мумкин, фойдали жиҳатлари бисёр...


Majdiddin Bag'dodiy ( 8158 marta o'qilgan) Chop etish\nshoir 23 Iyun 2008, 18:28:35\nMuallif: Majdiddin Bag'dodiy\nHajmi: 171 Kb\nshoir 23 Iyun 2008, 18:28:43\nМусулмон оламида машҳур шайх Нажмиддин Кубронинг иқтидорли шогирди ҳамда улуғ авлиё ва оташнафас шоир Фаридиддин Атторнинг устози бўлган Маждиддин Бағдодий турли манбаларнинг хабар беришича, Хоразмнинг Бағдодак деган қасабасида туғилган. Тўлиқ исми ва кунияти — Абусаид Маждиддин Шараф ибн Муайяд ибн Абулфатҳ Бағдодий. Машҳур табиб сифатида ҳукмдорлар саройида катта мавқега эга бўлган.\nМаждиддиннинг кўнглига кутилмаганда илоҳий ишқ учқуни тушиб, Нажмиддин Куброга мурид бўлади ва унинг қўл остида 15 йил риёзат чекиб, «сулуклар қилди, олий маротиб ҳосил қилиб, буюк мақомларга қадам қўйди» (А.Навоий таърифи). XIII аср тасаввуфи тараққиётига катта таъсир кўрсатган бу буюк шайх ва шоир Марказий Осиё ва Шимолий Форс ўлкасида шуҳрат қозонган. «Сафар рисоласи», «Туҳфат ул-барара» («Яхшилар совғаси») каби тасаввуфга оид асарлари ва сўфиёна рубоийлари мавжуд.\nРивоятларга қараганда, ҳусну малоҳатда ўз даврининг Юсуфи бўлган Маждиддин Хоразмда ваъз айтар экан, Муҳаммад Хоразмшоҳнинг онаси гўзал Туркон хотун ҳам унинг ваъз мажлисларида иштирок этар, баъзида шайхнинг зиёратига ҳам борар экан. Бу ҳол одамлар орасида малика ва шайхнинг бир-бирига муҳаббати ҳақидаги ғийбатларнинг тўқилишига сабаб бўлган. Маждиддиннинг ўзи эса султоннинг маҳбубаларидан бирини севиб қолиб, унга ошиқона рубоийларини юбориб турган. Бир куни Хоразмшоҳнинг мастлигидан фойдаланган душманлар ўз мақсадларига эришадилар: «Онанг Имоми Аъзам мазҳаби билан шайхнинг никоҳига кирган», — деб туҳмат қиладилар. Маҳбубасига кўнгил қўйгани учун Маждиддинга кек сақлаб юрган шоҳ уни Амударёга чўктириб ўлдириш тўғрисида фатво беради.\nЎзбек китобхонлари Маждиддин Бағдодийнинг ҳаёти ҳақида ҳам, ижоди ҳақида ҳам бирор маълумотга эга эмаслар. Адабиётимиздаги ана шу кемтикни бир оз бўлса-да тўлдириш мақсадида биз шайх-шоирнинг ҳаёти ва ижоди тўғрисида мухтасар маълумот берган ҳамда унинг Е.Э. Бертельс турли қўлёзма манбалардан топиб, ўзининг «Тасаввуф ва тасаввуф адабиёти» китобида келтирган рубоийларгага таржима қилиб, ўқувчилар ҳукмига ҳавола этган эдик. Эрон сафарида қўлга киритганимиз «Рубоийнома» тўпламида Маждиддин Бағдодийнинг яна 20 та рубоийсига дуч келдик. Улардан 8 таси Е.Э. Бертельс келтирган рубоийлар ичида учраса, 12 таси янгидир. Шундай қилиб, шайх-шоирнинг 26 та рубоийсига эга бўлдик. Бу рубоийлар Маждиддин Бағдодийнинг оташин шоир бўлганлиги, ишқу маърифатни юксак пардаларда тараннум этганлигидан далолат беради.\nУмр иггига чарх солди тугун узра тугун.\nТўзони қиёмат ичра келмасми чиқиб...\nҚам нўшлабидан* чашмаи ҳайвон* ёғилар.\nҲар кимсаки, топмади — ўшал дард топди...\n* Зулф — ишқдаги энг юқори имкон даражаси, эришиш ниҳоятда қийин бўлган илоҳий хақиқат. Зулф яна куфр зулматига ишора.\nКелтирдики мужда: ўша жон хоҳлайди...\nЎлим сели оқизди-ю-кетди они ҳам...\nУл бахт гули куксимда юз очмайди нечун?!\nБечора кузим менинг нега ёшга тўла?\nҚақ ошиғи холимасми бош ташвишидан?!\nДунё ғамндан кечмаса, бу дил бирлан


Ривалдо: Агар Неймар "Реал"га ўтса, уни хоин деб айтмайман. Чунки... - Offside.uz – Offside'да бўлинг, офсайдда қолманг!\nРивалдо: Агар Неймар "Реал"га ўтса, уни хоин деб айтмайман. Чунки...\nУнинг тақдири ҳамон сўроқ остида қолмоқда.\n"Барселона" клуби собиқ ҳужумчиси Ривалдо ПСЖдаги ҳамюрти Неймарнинг "Реал"га ўтиши борасида ўз фикрини билдириб ўтди.\n“Агар Неймар “Реал” футболчисига айланса, мен уни хоин деб айтмайман, чунки у “Барселона”дан тўғридан-тўғри “қироллик клуби”га ўтмаяпти. Агар “Барселона” бу борада “Реал”дан камроқ пул таклиф қилса, ПСЖ барибир уни каталонияликларга сотмайди. Чунки парижликлар пул йўқотишни хоҳламасликлари аниқ”, - дейди Ривалдо.\n14/08, 18:10 0


ЎзА - Қонунларимиз фирибгарларга ҳам хизмат қиладими ёхуд матбуот нашрларини тарқатишга бош суққан "учарлар" ҳақида\n13.11.2019 Чоп этиш версияси\n“Матбуот кунлари” доирасида вилоятларда муштарийлар билан учрашув ўтказяпмиз. Фикр, таклиф, танқид, тавсияларини эшитяпмиз.\nЭнг кўп эътироз нашрларнинг жойларга етказиб берилиши масаласи билан боғлиқ бўляпти. Ҳақиқатан, бу тизим деярли издан чиққанлиги, матбуот нашрларини етказиб бериш билан асосан олғир, фирибгарлар шуғулланаётганлиги, улар муштарийлар олдидаги масъулиятини ҳам, таҳририятлар олдидаги мажбуриятини ҳам унутиб қўйганлиги билиниб қолди, айниқса сўнгги бир йилда.\nХўш, бу аҳволга қандай тушиб қолишди улар? Нега таҳририятлардан қарзи бўлса-да, иш судгача бориб етса-да, пинагини бузмай юрибди бундай шоввозлар?\nСаволнинг жавоби кўп. Гулистон шаҳар прокуратурасидан келган бир хат туфайли ушбу вазиятга олиб келган сабаблардан бирини тушуниб етдик.\n“Сизнинг мажбурий ижро бюроси Гулистон шаҳар бўлими томонидан қарздордан ҳақдорлигингиз ундирилиши таъминланмаётганлигидан норози бўлиб йўллаган мурожаатингиз кўриб чиқилди.\nАниқланишича, Гулистон туманлараро иқтисодий судининг 22.07.2019 йилдаги қарздор “Матбуотчи” МЧЖдан ундирувчи фойдасига 20,8 млн. сўм асосий қарз ва олдиндан тўланган 416 минг сўм давлат божи ҳамда 16 минг сўм почта харажати ундириш тўғрисидаги ижро ҳужжати бўлимнинг иш юритувига 15.08.2019 йилда қабул қилинган.\nИжро ҳаракатлари давомида бўлим томонидан қарздорнинг ижро ҳужжатида қайд этилган юридик манзили кўздан кечирилганда, ушбу манзилда қарздор вақтинча ижарада турганлиги ва мол-мулклари мавжуд эмаслиги аниқланган ҳамда далолатнома расмийлаштирилган.\nМИБ Гулистон шаҳар бўлимининг 14.10.2019 йилдаги маълумотномасига кўра, барча ижро ҳаракатлари натижасиз бўлганлиги сабабли, ижро ҳужжати Ўзбекистон Республикаси “Суд қарорлари ва бошқа орган ҳужжатларини ижро этиш тўғрисида”ги Қонунининг 40-моддаси 3-бандига асосан Сизга қайтарилган.\nМИБ Гулистон шаҳар бўлимининг 14.10.2019 йилдаги “Ижро иши юритишни тамомлаш ва ижро ҳужжатини ундирувчига қайтариш тўғрисида”ги қарорига нисбатан протест келтириш учун асослар топилмади.\nМазкур жавобдан норози бўлган тақдирда, юқори турувчи прокурорга мурожаат қилишингиз мумкинлиги тушунтирилади”.\nМурожаатимизга прокуратуранинг жавобини ўқигач, қарздорларнинг манфаатини “ҳимоя қиладиган” қонун моддаси билан қизиқдик.\n“Суд ҳужжатлари ва бошқа органлар ҳужжатларини ижро этиш тўғрисида” Ўзбекистон Республикаси қонунининг 40-моддаси – Ижро иши юритиш қўзғатилганидан кейин ижро ҳужжатларини қайтариш.\n2) агар қарздорнинг манзилини ёки унинг мол-мулки турган жойни аниқлаш ёхуд банклар ёки бошқа кредит ташкилотларидаги ҳисоб варақлар ва омонатларда қарздорга қарашли пул маблағлари ҳамда бошқа қимматликлар турганлиги ёки сақланаётганлиги тўғрисидаги маълумотларни олиш мумкин бўлмаса (ушбу Қонунга мувофиқ қарздорни ёки унинг мол-мулкини қидириш назарда тутилган ҳоллар бундан мустасно);\n4) агар ундирувчи ижро ҳужжати ижро этилаётганда қарздорнинг сотилмаган мол-мулкини ўзига олишдан воз кечса ёхуд қарздорлик ҳисобидан ушбу мол-мулкни ўзига олиш тўғрисидаги давлат ижрочисининг таклифи бўйича ўз қарорини белгиланган муддатда тақдим этмаган бўлса;\nУшбу модда биринчи қисмининг 3-, 4- ва 5-бандларида кўрсатилган асослар бўйича ундирувни амалга ошириш мумкин бўлмаган тақдирда, давлат ижрочиси бу ҳақда тегишли далолатнома тузади, далолатномани катта давлат ижрочиси тасдиқлайди.\nУшбу модда биринчи қисмининг 2- ва 3-бандларида кўрсатилган асослар бўйича ундирувни амалга ошириш мумкин бўлмаган тақдирда, бюджетга ҳамда давлат мақсадли фондларига солиқ ва бошқа мажбурий тўловлар бўйича боқиманда қарздорликни ундиришни назарда тутувчи ижро ҳужжати давлат солиқ хизмати органига, давлат даромадига ўзга ундирувни назарда тутувчи ижро ҳужжати эса тегишинча ушбу ҳужжатни берган судга ёки бошқа органга қайтарилади.\nИжро ҳужжати ушбу модда биринчи қисмининг 3-, 4- ва 5-бандларида кўрсатилган асослар бўйича қайтарилган ҳолларда бўнак бадалининг қайтарилаётган ижро ҳужжатини ижро этиш юзасидан давлат ижрочиси қилган харажатлардан ортиқча қисмигина қайтарилади.\nУндирувчига ижро ҳужжати ва бўнак бадалини қайтариш тўғрисида давлат ижрочиси томонидан катта давлат ижрочиси тасдиқлайдиган қарор чиқарилади.\n(40-модданинг матни Ўзбекистон Республикасининг 2019 йил 30 июлдаги ЎРҚ–551-сонли Қонуни таҳририда — Қонун ҳужжатлари маълумотлари миллий базаси, 30.07.2019-й., 03/19/551/3493-сон)”.\nДемак, Гулистон шаҳридаги “Матбуотчи” МЧЖ ва шунга ўхшаш фаолият билан шуғулланадиган барча МЧЖлар таҳририятлар билан тузган “Обуна шартномаси”даги мажбуриятларини бемалол бажармасликлари мумкин. Қонуний жавобгарлик дейсизми? Бефойда! Чунки қонунда уларнинг жавобгарликдан қочиши учун “лазейка” яратилган ёки эътиборсизлик билан ўтказиб юборилган: “Суд ҳужжатлари ва бошқа органлар ҳужжатларини ижро этиш тўғрисида” Ўзбекистон Республикаси қонунининг 40-моддаси 3-банди! Яъни “Агар қарздорнинг ундирув қаратилиши мумкин бўлган мол-мулки ёки даромадлари бўлмаса ва унинг мол-мулки ёки даромадларини қидириш юзасидан давлат ижрочиси томонидан қонунда йўл қўйиладиган доирада кўрилган барча чоралар натижасиз бўлса”, суд қарори ижро ҳужжатлари ундирувчига, яъни бизнинг вазиятда таҳририятга қайтарилади.\n“Хоҳлаган жойингга бор, додингни кимга айтсанг, айт. Фойдаси йўқ”, дегани бу! Қонунда бундан кейинги инстанция назарда тутилмаган.\nМатбуот нашрларини тарқатиш ишига бош суққан учарлар аввал-бошдан қонуннинг шу моддасини яхши билган. Шунинг учун, гарчи имконияти бўлса-да, МЧЖ балансига бирор бино ёки жиҳозлар, мол-мулк расмийлаштирмаган, атайин ижарада турган, деб ўйлашга асос бўлмоқда бу ҳолат.\nБундай ташкилотлар муштарийлар, таҳририятлар маблағини ўзлаштиришда давом этади, агар чора кўрилмаса. Ҳар бир ташкилотга келиб тушган маблағ ва унинг сарфланишини текшириш имкони мавжуд. Пуллар қаёққа кетган, сарфланган, ким еб кетган, буни ҳам билиб олиши мумкин аслида прокуратура.\nБундай олғирлар жазосиз қоладими? Уларга қарши қандай ҳуқуқий тадбирлар қўллаш мумкин? Бировнинг ишончига кириб, алдов йўли билан мол-мулкини талон-торож қилган ҳолда корхонани атайлаб банкрот ҳолга олиб келган раҳбар ва муассисларга жиноят иши қўзғатилмайдими?\nНаҳотки, қонунларимиз фирибгарларга ҳам хизмат қилади? Жаноб партиялар етакчилари! Сайловлар арафасидамиз. Янгидан сайланган парламентда қонунларни мукаммал тайёрлайдиган, коррупционер, монополист, фирибгарларга “лазейка” қолдирмайдиган қонунлар ишлаб чиқадиган депутатлар фаолият кўрсатишига кафолат бера оласизми?


Тарихчилар эса туркий халқлар тарихини ифодаловчи асарларни ёзишга киришдилар.\nМаълумки, ҳар қандай ҳамжамиятнинг тамал тоши илмдир. Келажакда Авроосиё ҳамжамияти қурилиши томон одим отилаётган экан, унинг асоси илмга таянишини эътиборга олмоқ лозим бўлади.\nҚозоғистоннинг Туркистон шаҳрига борсангиз қозоқ-турк Халқаро Университети билан бир пайтда турк мактаблари очилганини ҳам кўрасиз. Худди шундай мактаблар Алматида ҳам очилган.\nБу мактаблар соҳибларини Туркияда “Замончилар” ёки “Нурчилар” ёхуд “диндорлар” деб аташади. Улар қилаётган ишга назар солсангиз хайрли фаолиятга ўхшайди.\nБу жамоа очаётган мактаблар инглиз тили йўналишида бўлиб, турк тили асосига қурилгандир. Иорданиянинг пойтахтидан тортиб, Улан Баторга қадар бу жамоа қурган мактабларни кўриш мумкин. Тошкент, Самарқанд, Нукус, Бишкек, Ашгабат, Боку, Ганжа ва бошқа шаҳарларда ҳам ана шундай мактаблар ишламоқда. Бугунга қадар Авроосиё ҳамжамияти доирасида бундай мактаблар сони 258 етди.\nАммо бу борада ҳам баъзи бир муаммолар мавжуд эканлигини айтмоқ керак. Бу жамоанинг раҳбари Фатҳуллоҳ Гулан Ўзбекистонга таклиф қилиниб, Ислом Каримов билан гаплашгандан кейин унинг мактабларига “яшил чироқ” ёқилгани эртага бир кун худди шундай “қизил чироқ” ҳам ёқилиши мумкин эмасми деган саволни уйғотади.\nЎзбекистонда бу мактабларга асосан амалдорларнинг болалари олинмоқда деган хабарлар ҳам ташвишлидир.\nҚолаверса, “модерн ислом” хаёлидаги бу жамоанинг Туркиядаги газетлари, радио ва телевидениеси Ислом Каримовни мақташ билан оворалиги, Ўзбекистондаги мусулмонларнинг аҳволидан кўз юмиши ҳам қизиқ. Эшакни мингани учун гўштини ҳалол дейишдек гап бу.\nБу ҳодисалар Турк “миссионерлари”нинг обрў-эътиборига жиддий зиён келтиради. Мазкур мактабларни қуришдан мақсад пул ишлаш бўлса, уларга бир нарса дейишимиз қийин. Лекин билим даргоҳларни очишдан ниятимиз Авроосиё ҳамжамиятининг тамал тошини қўйишдир, дея, иддао этилаётгани учун ҳам йўлни тўғри танламоқ керак. Чунки илк бошида адашилдими, тамом, кейин тўғри йўлни топиш мушкул бўлади.\nЖамоанинг “отаси” Фатҳуллоҳ Гулан бир мақоласида “Бизнинг икки қиблагоҳимиз бор. Бири Макка бўлса, иккинчиси Туркистондир,” дея ёзади. Агар бу гаплар самимий бўлса у ҳолда жамоанинг Туркистонга хайрли ният билан қадам қўйган дейиш мумкин. Лекин қилинаётган амал айтилган гапга мос тушмай турибди.\nБевосита Туркий жумҳуриятларда нашр этилаётган “Замон” газетаси ҳам лаганбардорликда ўша ердаги нашрлардан фарқ қилмайди.\nБу жамоани “Авроосиё элчилари” деб атаётган эканлар, демак улардан бунга муносиб бўлишларини талаб қилиш ҳам лозим.\nЖамоа туркий жумҳуриятларга бир қатор китобларни ҳам олиб кирмоқда. Биз истардикки, бу китоблар фақат диний йўналиш билан чегараланиб қолмасин. Бу ҳолда “қизил чироқ”нинг ёқилиш тезлашиб қолади. Зотан туркий жумҳуриятларда диний китоблар билан бир қаторда замонавий илмни чуқур ва атрофлича таҳлил этган илмий, тарихий китобларга ҳам эҳтиёж катта.\nАвроосиё элчилари ҳисобланган бу жамоа Боснияда мактаб қуриш ва Босния болалари учун ёрдам кўрсатиш кампанияларини ўтказмоқда. Худди ана шундай кампаниялар Орол болаларига бағишлаб ўтказилишидан ҳам умидвормиз.\nТуркия олий ўқув юртларида 1-октябрдан ўқув йили бошланди. Бу ерга туркий жумҳуриятлардан 1992 йилда ўн минг нафардан кўп талаба келган бўлса, бугунга келиб бунинг сони анча камайди. Ўзбекистон ва Қозоғистон ўз талабаларининг аксарият қисмини ўқишлари битмасдан қайтариб олдилар. Бу ёш ниҳолларни синдириб ташлаш каби ҳолдир. Туркий жумҳуриятлар президентлари учрашуви доирасида илмга бағишланган бир комиссия фаолият кўрсата, нур устига нур бўларди. Чунки бу масалаларни тўғри йўлга қўймай, бошқа муаммоларни ечиш қийин. Чунки илмнинг калити яккаҳокимларни қўлида қолар экан, эшиклар қулфоқлиқ тураверади. (“Озодлик” радиоси. 1995 йил).\n« Туркия туркуми Сиёсий латифалар »\nJack, on February 7, 2013 at 10:07 pm said:\nBu maqloani hozirgi versiyasi yuqmi? hozirgi tushunchalaringiz qanday bu masalada…\nМистер Қалампир, on February 13, 2013 at 3:34 am said:\nАфсуски, бундай ҳолатнинг содир бўлиши нафақат Ўзбекистонни шу жумладан ўрта осиё халқлари болаларининг ҳам келажагига панд берди. Айтиш мумкинки, агарда турклар миссионерлик ишларини олиб борган бўлсалар у ҳолда АКСЕЛС каби Америка лойиҳаларини нима деб аташ мумкин? Мен айнан ўша турк лицейларининг собиқ ўқувчиси сифатида шуни айтишим мумкинки, айнан турк лицейида ўқиган ёшлар инглиз тилини ва бошқа фанларни мана шу АКСЕЛСчиларга қараганда муваффақиятли ўзлаштирдилар.\nБалки ҳукумат қайсидир маънода қўрққан бўлиши мумкиндир, аммо ўша вақтларда турк лицейлари Россияда ҳам ўз фаолиятини олиб борганлигидан кўз юммаслик керак.\nРоссия ҳукумати турк лицейларига “қирғин” келтирганида бу эстафетадан бошқалар ҳам қолишмасликка ҳаракат қилдилар.\nАгар Туркиянинг Ўрта Осиё халқлари ва унинг бойликлари устидан бирмунча фойда кўришга интилгани рост бўлган тақдирда ҳам атрофга назар ташлайликчи…\nМиллат бойлик таланмаяптими?\nИлм олиш қай даражада оқсоқ?\nТуркия бегона бўлса Хитой бобомизми?\nАгарда Туркия ҳукумати ўзининг туркий бирлигини тузмоқчи бўлган бўлса ва бунинг олдини олдик ҳам дейлик.. Лекин кимлар билан қўлни туташтирдик?\nТўғри, тан олиш керак бўлган хатолар ҳам бор.\nАммо бу дегани озод қолдик дегани эмасда…\nJM, on February 13, 2013 at 11:25 pm said:\nМиссионерлик дегани жуда катта маъно ташийди.Бу катта бир миссияни бажариш демакдир.\nБу ерда Туркия бегона деган гап айтилмаган. Аксинча.Туркия имконни Гуленга ўхшаганларга топшириб катта имкониятларни бой берди.


00:00 / 06.12.2008 | eski savollar | 1302\nСҲАЙХ жаноблари ақида китобида АЛЛОҲни қўли деб келган жойида қўлини тушунамиз(этиқод қиламиз),аммо кайфият бермаймиз дейилган экан.тафсирда АЛЛОҲнинг қўлидан мурод АЛЛОҲни раҳмати дейилибди. қўлини тўғридан-тўғри қўли деб этиқод қилиш тўғрими?... қўлидан мурод рахматими ёки қўлими? далиллари билан тушунтирасиз деган умиддаман.олдиндан рахмат.\n- «Сунний ақийдалар» китобини ўқиганингизда буни аллақачон англаб олган бўлар эдингиз.АЛЛОҲНИНГ САФАТЛАРИ ВА САЛАФЛАРАсмоул ҳусна - гўзал исмлар тўғрисидаги оят ва ҳадислар мусулмонларнинг катта эҳтимомларига сазовор бўлган. Уларнинг ичидан биринчилардан бўлиб Аллоҳ таолонинг исмлари ва сифатларини ақоид илми уламолари чуқур ўрганганлар. Ақоид уламоларининг барчасининг – эскиларининг ҳам, янгиларининг ҳам, салафларининг ҳам, халафларининг ҳам бу изланишдан мақсадлари битта – Аллоҳ таолони нолойиқ сифатлардан поклаш бўлган.Шу ерга келганда «салаф»лар дейилганда луғатда ўтганлар, истилоҳда биринчи уч асрда ўтган мусулмонларни тушуниш лозимлигини айтиб қўймоғимиз керак.Салафларнинг араб тилини билиш ва диний эътиқод даражалари олий мақом бўлганини ҳамма жуда яхши билади. Бунинг устига уларнинг вақтида турли ихтилофлар, фирқалар, фалсафалар бўлмаган, бўлса ҳам кучсиз ва таъсирсиз бўлган. Шунинг учун ҳам улар бошқа илмлар каби ақоид илмида ҳам турли уринишларга муҳтож бўлмаганлар.Имом Абу Ҳанифа раҳматуллоҳи алайҳ ўзларининг «ал-Фиқҳу ал-Акбар» номли китобларида қуйидагиларни айтадилар:«У зот ўз махлуқотларидан ҳеч нарсага ўхшамайди. У зотга Унинг махлуқотларидан ҳеч нарса ўхшамайди. У зотнинг сафатларининг барчаси махлуқларнинг сифатининг хилофидир. У зот бизнинг илмимизга ўхшамас илм билан билади. У зот бизнинг қудратимизга ўхшамас қудрат ила қодир бўлади. У зот бизнинг кўришимизга ўхшамас кўриш ила кўради. Аллоҳ таоло Қуръонда юз, қўл ва жонни зикр қилган бўлса, улар У зот учун кайфияти йўқ сифатлардир».Имом Бухорийнинг шайхи Нуъайм ибн Ҳаммод ал-Хузоъий қуйидагиларни айтган:«Ким Аллоҳни У зотнинг махлуқотларига ўхшатса, батаҳқиқ, кофир бўлади. Ким Аллоҳ Ўзини васф қилган нарсани инкор қилса, батаҳқиқ, кофир бўлади. Аллоҳ ва У зотнинг расули У зотни васф қилган нарсада ўхшатиш йўқ. Ким Аллоҳ таоло учун очиқ-ойдин оятлар ва саҳиҳ хабарларда келган нарсаларни Аллоҳнинг жалолига лойиқ равишда собит қилса ва Аллоҳдан нуқсонларни қайтарса, батаҳқиқ, ҳидоят йўлига юрган бўлади». Аввал таъкидлаб ўтганимиздек, бу маънода салаф-ўтган мусулмон авлодлар ва уламоларнинг тутган йўллари бор нарсани ўзича қабул қилиш, бошқа нарса ҳақида ўйлаб ҳам ўтирмаслик бўлган. Бунинг мисолини «Аршга истиво» масаласи номи билан машҳур масалада кўришимиз мумкин. Бу ҳақдаги ояти карималарда «Алал Арши истава» бирикмаси Аллоҳ таолога нисбатан ишлатилади. Агар матнни сўзма-сўз таржима қиладиган бўлсак, Аллоҳ Аршга баробарлашди маъноси чиқади. Ўтган авлодларда бу маънони Аллоҳнинг Ўзига ҳавола қиламиз, бу ҳақда сўз очмаймиз, деб келишилган. Чунки у вақтда ҳамма яхши тушунчага эга бўлган, содда ҳаёт кечиришган ва турли фитналарга дучор бўлишмаган. Шу билан бирга ушбу масалани кўтариб турадиган баъзи шахслар ҳам топилган. Лекин кўпчилик уларни фитначи, деб номлаб ўз фикрларини тарқатишларига йўл қўймаган. Шу билан мусулмонлар оммаси тинч-омон юрган.Бу масалада Имом Молик раҳматуллоҳи алайҳнинг тутган мавқифлари ҳамманинг таҳсинига сазовор бўлган. Ривоятларда келишича, бир киши имом Молик раҳматуллоҳи алайҳнинг ҳузурларига кириб истиво ҳақида сўраган экан. Шунда имом Молик: «Истиво маълум. Унинг қандоқлиги номаълум. Унга иймон келтириш вожиб. Унинг ҳақида савол бериш бидъат. Сен бидъатчи экансан! Чиқаринглар, буни, менинг олдимдан!» деган эканлар.Салафи солиҳларимиз шу йўл билан Аллоҳ субҳанаҳу ва таолонинг поклиги, ўхшаши йўқлиги ва бошқа барча камолот сифатларига бўлган тўғри эътиқодни сақлаб туришган.Вақт ўтиши билан Ислом давлати ҳудудлари кенгайиб, турли халқ, дин, фалсафа ва мафкурага эга одамлар ҳам Исломни қабул қилишди ёки мусулмонлар билан аралашиб яшай бошлашди. Табиийки, улар ўзларининг эски фикр ва тасаввурларидан бирдан ва тўла узилиб чиқа олмас эдилар. Шу билан бир вақтда Ислом душманлари ҳам доимий равишда турли иғволар қилиб туришар эди. Улар мусулмонларнинг ақийдаларига футур етказиш мақсадида турли шубҳали масалаларни ғоят усталик ила ўртага ташлашар эдилар. Ана шундоқ масалаларнинг энг катталаридан бири, Аллоҳ таолонинг сифатларига оид оят ва ҳадисларнинг зоҳирий маъноларини мисол қилиб мусулмонлар ақийдасига зарар етказишга уриниш бўлди. Аллоҳнинг қўли, кўзи ёки бошқа У пок зотга нисбат берилган сифатлари таърифида фитна қўзғаб кишиларни кўплаб залолатга кетказиш бошланди. Анчагина тоифалар бу масалада куфр кетдилар.Энди салафи солиҳларга ва имом Моликка ўхшаб, бу масалада савол бериш бидъатдир, деб фатво чиқариш иш бермайдиган ҳолга келди. Балки, шунга ўхшаш масалада савол сўрамайдиган одамнинг ўзи қолмади. Ана шундоқ нозик бир пайтда Абул Ҳасан ал-Ашъарий ва Абу Мансур ал-Мотурудий каби буюк алломалар ақийданинг софлигини сақлаб қолиш учун катта хизмат қилдилар. Бошқа нозик масалалар қатори Аллоҳ таолонинг сифатларига оид масалада ҳам ҳал қилувчи ечим топдилар. Бузғунчилар, Аллоҳнинг Аршга истиво қилиши, унга баробарлашишидир, деган бўлсалар, халафлар, яъни-кейинги уламоларимиз, йўқ, унда Аллоҳга нуқсон нисбати берилган бўлади, шунинг учун истивони Аллоҳ таолонинг бошқа баркамол сифатларига мос равишда тушунмоқ керак дедилар. Шу тариқа истиво-қувват ва султон ила эга бўлмоқдир, деган таъвил қилинди. Бунда ҳам худди салафи солиҳларга ўхшаб Аллоҳ таолони турли нуқсонлардан поклаш қасд қилингандир.Ҳам салаф, ҳам халаф уламоларимизнинг мақсадлари бир бўлган. Фақат мақсадга етиш учун ўз замонларига ва шароитларига мос йўл тутишган, холос. Сиз билан бизлар ҳам бу масалада жуда эҳтиёт бўлиб, ихтилоф қилмай иш тутмоғимиз лозим.Бу борада айниқса, имом Абул Ҳасан ал-Ашъарийнинг тутган йўлларини алоҳида таъкидлаб ўтмоқ зарур деб биламиз. У киши ўзларининг «ал-Ибона» ва бошқа дастлабки китобларида салаф уламолари йўлини тутган бўлсалар, «ал-Ламаъ» каби кейинги китобларида халаф уламолари йўлини тутганлар. Шароит шуни тақозо қилган. Ушбу ҳолатдан Абул Ҳасан ал-Ашъарий раҳматуллоҳи алайҳ Аллоҳ таолонинг сифатлари ҳақидаги масалада салаф уламолари йўлидан халаф уламолари йўлига ўтиш ҳалқаси бўлган дейишимиз мумкин. АЛЛОҲНИНГ СИФАТЛАРИ ВА ХАЛАФЛАРХалафлар деганидан кейин келганлар маъноси англанади. Халаф уламоларининг Аллоҳ таолонинг сифатлари бўйича қилган асосий ишлари, турлича тушуниш мумкин бўлган матнларни Аллоҳ таолонинг айблардан поклигини англатувчи бир хил тушунчадан бошқага буриб бўлмайдиган матнлар англатадиган маънога мослаб таъвил қилиш бўлган.Аҳли Сунна ва жамоанинг халаф уламолари бу йўлни тутишга «мушаббиҳа», «муъаттила» ва «мужассима» деб аталган тоифаларнинг бузғунчи фикрларидан мусулмонлар оммасини сақлаш учун мажбур бўлганлар.«Мушаббиҳа»лар Аллоҳ таолонинг сифатларини махлуқотларнинг сифатларига ўхшатишни ўзларига эп кўрган нобакорлардир.«Муъаттила»лар Аллоҳ таолонинг Ўзи ёки У зотнинг пайғамбари алайҳиссалом зикр қилган сифатларини манфий қилган нобакорлардир.«Мужассима»лар Аллоҳ таолога жисм нисбатини берган нобакорлардир.Аҳли Сунна ва жамоанинг халаф уламолари оятда зикр қилинган қўлни қувват ва карам деб таъвил қилишган. Кўзни иноят ва риоят деб таъвил қилишган. Шунингдек, ҳадиси шарифда «Қалблар Раҳмоннинг панжаларидан икки панжа орасидадир» деб келган «икки панжа»ни ирода ва қудрат деб таъвийл қилишган. Бир ҳадисда «Албатта, Аллоҳ Одамни ўз сувратида яратгандир, деб келган. Буни сиртдан маъно берган кишилар, Одамнинг Аллоҳнинг сувратида яратилган эканлигини англайди. Аммо халаф уламолар буни «Аллоҳ Одамни ўзига хос сувратда яратди» деган маънога мослаб таъвил қилганлар. Бунда Аллоҳ Одамни халқ қилган вақтда уни ўзига хос сувратда яратган, у давр ўтиши билан ўзгариб қолмаган, деган маъно чиқади.Худди шу ҳадиснинг маъносини англатувчи бошқа бир ҳадисда келган, «Албатта, Аллоҳ Одамни Раҳмоннинг сувратида яратгандир» деган маънони халаф уламолари «Раҳмоннинг сифатида яратгандир» деб таъвил қилганлар. Араб тилида суврат сифат маъносини ҳам англатади. Ана шунда Аллоҳ таоло Одамни яратганда уни илм ва идрок каби Ўзида бор сифатлар билан қўшиб яратган маъноси чиқади.Шу ерда халаф уламолари Аллоҳ таолонинг сифатлари ҳақида келган оят ва ҳадисларни таъвил қилишда ҳавойи нафсларига қараб эмас, араб тили қоидаларига ва энг муҳими, диний таълимотлар асосига қараб иш олиб борганларини таъкидлашимиз лозим.Яна бир бор таъкидлаймизки, салафнинг мазҳаби ўз вақтида тўғри ва афзал бўлган. Халафнинг мазҳабини шароит тақозоси мажбур қилган. Иккисининг мақсади ҳам Аллоҳ таолони айблардан ва Ўзига мос бўлмаган сифатлардан поклаш бўлган.


Афғонистонда давлат байроғи қайта кўтарилди. “Толибон” аҳолини ўққа тутди (видео) | Qalampir.uz\nАфғонистонда давлат байроғи қайта кўтарилди. “Толибон” аҳолини ўққа тутди (видео)\nОлам\t18 Август 15:50 34196\n“Толибон” жангарилари Афғонистоннинг Нангарҳор вилоятида аҳолига қарата ўқ узди. Бу ҳақда РИА Новости ёзмоқда.\nҚайд этилишича, Нангарҳорда аҳоли Афғонистон давлат байроғини қўллаб-қувватлаб намойишга чиққан. Толиблар эса намойиш иштирокчиларига қарата ўқ узган. Ҳодиса оқибатида бир неча киши яраланган. Маҳаллий ОАВга кўра, ҳалок бўлганлар ҳам бор.\nЭслатиб ўтамиз, жорий йилнинг 15 август куни Афғонистон Ислом Республикаси қулади. Президент Ашраф Ғани эса истеъфога чиққанини эълон қилди. Шу билан мамлакатда ҳокимият “Толибон” қўлига ўтди.\n2001 йил Афғонистонга кирган АҚШ бошчилигидаги халқаро коалиция кучларининг асосий қисми мамлакатни тарк этди. Ғарб давлатларининг Қобулда қолган кучлари дипломатларни ва ўзларига ёрдам берган афғонларни эвакуация қилиш билан банд. “Толибон” сиёсий идораси вакили Муҳаммад Наим Афғонистонда 20 йил давом этган уруш тугаганини эълон қилди.\nҲокимиятга толиблар келганидан кейинги дастлабки кунларда Қобул аэропортида тартибсизлик ҳукм сурди: одамлар дипломатик ходимларни мамлакатдан олиб кетаётган хорижий самолётларга ҳужум қилди. Кейинчалик маълум бўлишича, бир неча киши самолёт бортидан йиқилиб вафот этган.\n20 Сентябрь 18:17 53184\n20 Сентябрь 13:55 42945\n19 Сентябрь 11:57 40094\n19 Сентябрь 18:13 38048\n19 Сентябрь 16:53 25942


Шавкат Мирзиёев сув омборида олиб борилаётган ишларни кўздан кечирди (фото) — Review.uz\nШавкат Мирзиёев сув омборида олиб борилаётган ишларни кўздан кечирди (фото)\n3 май куни Шавкат Мирзиёев Сардоба сув омбори ҳудудида амалга оширилаётган тиклаш-таъмирлаш ишларини кўздан кечирди ва олиб борилаётган ишлар юзасидан кўрсатмалар берди.\nПрезидент Шавкат Мирзиёев бугун, 3 май куни Сирдарё вилоятида бўлиб, Сардоба сув омбори ҳудудида амалга оширилаётган тиклаш-таъмирлаш ишлари билан яқиндан танишди.\nМаълумот ўрнида шуни айтиш лозимки, мазкур сув иншооти Сирдарё ва Жиззах вилоятларидаги 6 та туман экин майдонларини сув билан таъминлаш мақсадида барпо этилган. Ҳозирги вақтда тошқин юз берган жойда 2 та бригада ташкил этилиб, тўғон ёриғининг чап ва ўнг қирғоқларида жадал иш олиб борилмоқда. Бу жараёнга юзлаб малакали мутахассислар, мингдан ортиқ махсус техникалар жалб этилган. Катта ҳарсанг тошлар, бетон блоклар ва плиталар, бошқа тегишли қурилиш материаллари келтирилиб, тўғон олдида ярим айлана шаклида тўсиқ девор барпо этилмоқда. Ишчи-муҳандислар, ҳайдовчилар учун барча шароит яратилиб, саъй-ҳаракатлар кечаю кундуз ташкил этилган.\nШавкат Мирзиёев бажарилган ишларни синчиклаб кўздан кечириб, мутасадди раҳбарлар ва мутахассисларга зарур кўрсатмалар берди.\nМаълумки, сув тошқини асосан Сирдарё вилоятининг Сардоба, Оқолтин ва Мирзаобод туманлари аҳоли пунктлари ва экинзорларига зарар етказган. Ҳукумат комиссияси томонидан амалга оширилган тезкор чора-тадбирлар натижасида ушбу туманлардаги 22 та қишлоқдан жами 60 мингдан зиёд аҳоли эвакуация қилинган эди.


Бир оёғидан айрилган "Шапекоэнсе" дарвозабони илк машғулотини ўтказди\n25 июль, 2017, 09:07\nБразилиянинг “Шапекоэнсе” клуби 2016 йилнинг 29 ноябр санасида Колумбиянинг Медьелин шаҳри осмонида авиҳалокатга учраган эди. Бортда бўлган 77 инсондан фақат 6 тасини қутқариб қолишнинг уддасидан чиқилган.\nШулардан бири жамоа дарвозабони Жексон Фольманндир. У ушбу авиаҳалокат натижасида бир оёғидан айрилган. “Маrca” нашри хабарига кўра, фожеадан сўнг голкипер протез-оёқ қўйдирган ва клуб стадиони – “Арене Конда”да илк машғулотини ўтказди.


НАТО Афғонистонда хавфсизлик ўрнатишда Ўзбекистон ёрдамига умид қилади\nЛатвия пойтахти Ригада НАТО саммити бошланди. Икки йилда бир марта ўтказиладиган бу учрашувда Шимолий Атлантика альянсига аъзо 25 мамлакат давлат ва ҳукумат раҳбарлари иштирок этяпти.\nНАТОнинг энг аҳамиятли анжумани илк бор собиқ Совет Иттифоқи таркибида бўлган давлатда ўтказилмоқда.\nНАТОнинг дунё хавфсизлигидаги янги роли ҳамда Афғонистондаги ҳарбий амалиётлар Рига саммитининг диққат марказида турибди.\nБу учрашув НАТОнинг ривожланиш тарихидаги янги босқичга асос солиши айтилмоқда. Фақатгина ҳарбий йўл билан хавфсизлик таъминланмаслигини эътироф этаётган альянс бундан буён Европа Иттифоқи, БМТ ва турли халқаро нодавлат ташкилотлар билан яқин ҳамкорлик ришталарни ўрнатиш ниятида.\nБундай ташаббус айрим аъзо давлатлар Афғонистондаги ҳарбий амалиётлар муваффақияти борасида шубҳа билдиргани сабабли юзага келгани айтилади.\nНАТОнинг Афғонистондаги муваффақияти борасида иккиланмасдан ижобий фикр билдираётган ташкилот бош котиби Яап де Ҳооп Схеффер ҳам альянс Афғонистонга ривожланиш олиб кела олмаслиги борасида очиқ баёнот берди.\n“НАТО ривожлантириш ишлари билан шуғулланмайди. У гуманитар ёки нодавлат ташкилот эмас. Шунинг учун НАТОнинг 32 минг аскари қандайдир хавфсиз шароит яратаётган бир вақтда ана шундай ташкилотлар, қалтис бўлса-да, ривожлантириш ташаббусини ўз қўлига олиши жуда муҳим”, - деди Схеффер.\nАфғонистондаги коалиция кучларига 2002 йилдан етакчилик қила бошлаган НАТО ўз тарихида илк бор аскарларини йўқота бошлади. 2002 йилда буён Афғонистонда НАТОнинг юздан зиёд ҳарбийси ҳалок бўлди.\nАльянс “Толибон” ва Ал-Қоида” қодиқлари қаршилигини синдира олгани йўқ. НАТОнинг Афғонистондаги амалиётлари истиқболлари АҚШнинг Вьетнамдаги мағлубиятига таққосланмоқда.\nРигадаги НАТО саммити билан бир қаторда Афғонистон масаласига бағишланган анжуман ҳам ўтказилди. Хавфсизлик масалалари бўйича нуфузли таҳлилчи Кристофер Бертрам унда сўзга чиқиб, НАТОга аъзо баъзи давлатлар Афғонистондаги вазият ривожи борасида ўзгача фикрда эканини эслатди.\nУнинг айтишича, АҚШнинг Вьетнамдаги мағлубияти НАТОнинг Афғонистондаги вазиятини эслатади. НАТОнинг исталган вақтда Афғонистондан чиқиб кетиши бу ташкилотга жиддий зарба етказмайди.\nНАТО расмийлари Афғонистонда вазият масъулияти фақат аньянсга юклатилаётганидан норозилик билдиряпти. НАТО сиёсатини режалаштириш бўлими раҳбари, альянс бош котиби маслаҳатчиси Михаэл Рухле НАТО бундан буён Афғонистондаги вазият учун ягона масъул ролини бажаришдан воз кечишини билдирди.\n“Афғонистондаги бўҳрон вазиятида биргина НАТО муваффақиятни таъминлаб бера олмайди. Биз буни билган ҳолда бошқа ташкилотлар билан ҳамкорликни кенгайтириш йўлидан бормоқчимиз”, - деди М.Рухле.\nАйни пайтда НАТО Афғонистонга чегарадош айрим давлатлар билан ҳам барқарор муносабат ўрнатишга эриша олмади. Ўзбекистон-НАТО муносабатлари бунинг яққол мисолидир. Ўзбекистонни “Толибон” таҳдидидан халос этган НАТО бугунги кунда расмий Тошкент томонидан мутлақо назар-писанд қилинмаяпти.\nНАТО расмийлари собиқ Совет Иттифоқининг Афғонистонга қарши урушида асосий таянч нуқта ҳисобланган Ўзбекистон бу борада яна бир бор жуда қўл келишини инкор этмайди.\nНАТО 2005 йилги Андижон воқеаларида Ўзбекистон ҳукумати вазиятга номувофиқ тарзда намойишчиларга қарши қурол ишлатгани юзасидан жиддий хавотир билдирган ва халқаро тергов ўтказиш чақириқларига қўшилган эди. Бу эса Ўзбекистоннинг альянс билан алоқаларни тўхтатишига олиб келганди.\nАльянс расмийлари Ўзбекистон билан ҳамкорлик борасидаги мулоқотни давом эттириш ниятида эканини таъкидлаб келади.\nНАТО бош котибининг Марказий Осиёдаги махсус вакили Роберт Симмонс НАТО ва Ўзбекистон ўртасидаги муносабатларни қайта жонлантириш мақсадида сўнгги қарийб 2 йил ичида илк бор Тошкентга сафар қилишни режалаштирмоқда.


Италияда Перу ва Боливия собиқ президентлари сиртдан умрбод қамоқ жазосига маҳкум этилди\nФото: AFP 2017/ Giuseppe Aresu\nИталия суди сешанба куни Боливия ва Перу давлатларининг собиқ президентларини сиртдан умрбод қамоқ жазосига маҳкум этди. Бу Жанубий Америкада италиялик 23 нафар фуқаронинг ўтган аср 70-80-йилларида мухолифатни таъқиб қилиш туфайли ҳалок бўлгани билан боғлиқ.\n"Кондор" амалиёти Лотин Америкасидаги олти диктатура - Аргентина, Боливия, Бразилия, Чили, Парагвай ва Уругвайда сиёсий рақибларни таъқиб қилиш бўйича қўшма "лойиҳа" бўлган. У АҚШ махсус хизматлари кўмагида ўтказилган бўлиб, ўн минглаб мухолифат вакиллари ва коммунист ҳамда социалистлар тарафдорларининг ўлимига олиб келган.\nRainews телеканалининг хабар беришича, суд Жанубий Америкадаги сиёсатчи ва ҳарбийлардан бир нечтасини сиртдан умрбод қамоқ жазосига маҳкум этган. Улар орасида Боливия ва Перунинг собиқ етакчилари - Луис Гарсиа ҳамда Франсиско Моралес ҳам бор.\n87 ёшли Луис Гарсиа айни дамда ўз мамлакатида 30 йиллик қамоқ жазоси муддатини ўтаётган бўлса, Перуда 95 ёшли Моралесга нисбатан инсониятга қарши жиноят учун суриштирув ишлари бошлаб юборилган.\nШу билан бир қаторда, суд 19та оқлов ҳукмини ҳам чиқарди. Олти иш гумонланувчиларнинг вафот этгани туфайли ёпилди.\nШу тариқа, Италия суди биринчи бор Жанубий Америка ҳукуматлари сиёсий қатағонлар ўтказиш учун ўзаро тил бириктирганини тан олди.\nИталия Перу Боливия


Ўзбекистонликлар Мустақиллик куни муносабати билан неча кун дам олади? - Hidoyat.uz\nАсосий саҳифа Янгиликлар Ўзбекистон янгиликлари Ўзбекистонликлар Мустақиллик куни муносабати билан неча кун дам олади?\nЧоп этилди Avgust 17, 2019 Ўзбекистонликлар Мустақиллик куни муносабати билан неча кун дам олади?da fikr bildirishni o'chirish\nЎзбекистон аҳолиси Мустақиллик куни муносабати билан кетма-кет бир неча кун дам олиши кутилмоқда. Бу «2019 йилда расмий саналарни нишонлаш даврида қўшимча ишланмайдиган кунларни белгилаш ва дам олиш кунларини кўчириш тўғрисида»ги Ўзбекистон Республикаси Президентининг фармонида кўзда тутилган.\nУнга кўра, 2 сентябрь — душанба қўшимча дам олиш куни деб белгиланган, 7 сентябрь — шанба эса 3 сентябрь – сешанбага кўчирилган.\nЯъни ҳафтасига беш кун ишлайдиган фуқаролар 31 августдан 3 сентябрга қадар 4 кун, олти кун ишлайдиганлар эса 1 сентябрдан 3 сентябргача 3 кун дам олади.


Олий Мажлис Қонунчилик палатаси Ахборот ва коммуникация технологиялари масалалари қўмитаси раиси И. Абдуллаев ҳамда Халқаро ишлар ва парламентлараро алоқалар қўмитаси аъзоси А. Бурҳонов меҳмонга юртимизда амалга оширилаётган кенг кўламли ислоҳотлар, демократик янгиланишлар ҳақида сўзлаб берди.\nСуҳбат давомида мамлакатимизнинг икки палатали парламенти фаолияти тўғрисида маълумот берилди. Парламентимиз қуйи палатасининг қонун ижодкорлиги ва назорат-таҳлил фаолияти, шунингдек, халқаро алоқаларни мустаҳкамлашга қаратилган парламентлараро ҳамкорлик ривожи ҳақида тўхталиб ўтилди.\nЎзбекистон Республикаси Конституциясига ва сайлов қонунчилигига сайлов жараёнини янада демократлаштириш ва -эркинлаштириш бўйича ўзгартиш ва қўшимчалар киритилгани, парламент ва сиёсий партиялар ўрнининг қонуний жиҳатдан -мустаҳкамлангани алоҳида таъкидланди.\nШу билан бирга, Ўзбекистонда оммавий ахборот воситаларининг жадал ривожланаётгани, фуқароларнинг ахборот ва сўз эркинлигига оид конституциявий ҳуқуқлари тўлиқ рўёбга чиқарилаётгани ҳақида атрофлича фикр алмашилди. ОАВ фаолиятининг мустаҳкам ҳуқуқий асоси яратилгани унинг тараққиётида муҳим омил бўлаётгани ҳам қайд этилди.\n— Ўзбекистонда бир неча кундан сўнг бўлиб ўтадиган Президент сайловида кузатувчи сифатида иштирок этаётганимдан жуда мамнунман, — дейди Хейла Хамад ал-Мекеими. — Юртингизни Марказий Осиёдаги энг ривожланган, қадимий обидалари, осориатиқалари, тарихий шаҳарлари билан дунёга машҳур мамлакат сифатида яхши биламан. Айниқса, Самар-қанд, Бухоро каби тарихий шаҳарларингиз мени ҳар доим ҳайратлантирган. Ўзбекистондаги сайловга тайёргарлик жараёни, умуман, мамлакат ижтимоий-сиёсий ҳаётида долзарб аҳамиятга эга бўлган ушбу сиёсий тадбирни муҳим воқеа, деб ҳисоблайман. Мазкур жараёнга қизғин тайёргарлик кўрилган. Бунга куни кеча пойтахтингизда ўтказилган брифингларда қатнашиб, амин бўлдим. Тадбирлар давомида сайловда иштирок этаётган партиялар вакиллари ўз дастурлари юзасидан чиқишлар қилди. Бу бизнинг улар ҳақида янада кўпроқ маълумотга эга бўлишимизга имкон берди. Бундан аввалроқ ҳам партиялар ўртасида ўзаро баҳс-мунозаралар бўлиб ўтган экан. Албатта, бу Ўзбекистонда партиялараро соғлом рақобат муҳити мавжудлигини кўрсатади. Қолаверса, Ўзбекистонда Президент сайлови жараёнида жаҳоннинг 46 мамлакати ва қатор халқаро ташкилотлардан кузатувчилар қатнашаётгани ҳам эътиборга молик. Бу юртингиз нуфузи йилдан-йилга ошиб, тараққий этаётганидан, ахборот тизими изчил ривожланаётганидан ҳамда иқтисодий жиҳатдан юксалаётганидан, шу билан бирга, Президент сайловининг очиқ, ошкора ва демократик тамойилларга мувофиқ ўтишидан далолат беради.\nМазкур рукндаги бошқа мақолалар: « Ўзбекистон Республикаси Олий Мажлиси Сенатида\tОлий Мажлис Сенатида учрашув »


Тартибсизликдан тартиб изловчилар – Prometheus\nOn January 8, 2017 January 8, 2017 By Khurshid YuldoshevIn Шунчаки мулоҳаза, Falsafa\nКонсерватизм, конспирология, ақлли лойиҳа (intelligent design), нумерология. Ҳеч эътибор берганмисиз, улардан бири кимда булса, катта эҳтимол билан иккинчиси ҳам унда бор. Буларни нима бирлаштириб туради? Нега консерваторлар конспирологияга ўч бўлишади, ёки аксинча, конспирологияга ўчлар ичида консерваторлар кўпчиликни ташкил этади?\nКонсерватор ёки ўнгчи реакцион дунёқарашга эга шахслар жамоавийликка мойил бўлиш билан бир қаторда, жамиятдаги ҳар бир шахснинг истаклари, хулқ-атвори жамоа ёки муайян шахс томонидан анъаналарга садоқат асосида бошқарилиши лозим, акс ҳолда, жамиятда парокандалик бўлади, деб ишонадилар. Яъни алоҳида шахсларнинг мустақил ҳаракати тартибни бузади, тинчликка рахна солади, деб ҳисобланилади.\nКонспирологияга муккасидан кетганларга эса жамиятда, дунёда нимаики тартибли тарзда юз бераётган бўлса, демак кимдир буни режалаштиргандек кўринади, тартибли жараён субъектларнинг ўзаро мустақил ҳаракати маҳсули бўлиши мумкин эмас, деган англанмаган ишонч бўлади уларда. Масалан, дунёнинг турли жойларида терактларнинг кўпайиб бориши уларнинг кўзига қандайдир гуруҳнинг режаси бўлиб кўринади. Бошқача айтганда, Париждаги портлаш, 11-сентябрь воқеалари, Трампнинг ғалабаси, Россия самолётининг уриб туширилиши, Брексит ортида битта гуруҳ (дейлик, “300лар қўмитаси” ёки “Иллуминати”) ва ягона, узоқ муддатга мўлжалланган режа тургани даъво қилинади.\n“Ақлли лойиҳа” (intelligent design) назарияси тарафдорлари фикрича, табиатда микрозаррадан тортиб, мегаоламларгача нимаики муайян тарзда тартибланган бўлса, демак унинг ортида ақлли нимадир турибди. Алоҳида предметлар ўзаро мустақил тарзда тартибланиши, мураккаб структуралар ҳосил қилиши мумкин эмас.\nКонсерваторлар алоҳида мустақил шахсларнинг, конспирологияпарастлар алоҳида ижтимоий-сиёсий ҳодисаларнинг, “ақлли лойиҳа” тарафдорлари табиатдаги алоҳида предметларнинг ўзаро бир-биридан мустақил тарзда ҳаракат қилиб, муайян тартиб, мантиқий бирлик ҳосил қилишига ишонмайди. Уларнинг ортида мустақил, барчасини назорат қилувчи ақлли, режа тузувчи ким ёки нимадир туриши лозим. Яъни режа бўлмаса, тартиб бўлмайди. (Агент+Режа–Тартиб) Режани эса бир шахс, гуруҳ ёки қандайдир кўринмас куч тузади. Шу сабабли консерваторлар жамиятдаги ҳар бир шахснинг хулқини назорат қилиш тарафдори бўлса, конспирологиячилар дунёдаги барча ўзгаришлар ортида қандайдир маҳфий режа турганини қайта-қайта таъкидлашади. “Ақлли лойиҳа”чилар эса эволюция назариясини айни шу асосда қабул қила олишмайди. Уларга ҳам ҳамма нарса режа маҳсули бўлиб кўринади. (Режадан муайян мақсадга йўналган тартибот кўзланади. Бироқ ҳар қандай тартиб ҳам режанинг маҳсули эмас.)\nДемак, юқоридаги уч тафаккур тарзи аслида бир турдаги тафаккур тарзининг уч кўриниши бўлиб, у моҳиятан антропоморфик, ҳар қандай тартиб ортидаги “яширин режа”ни топишга ёки шуни таҳмин қилишга мойилдир. Конспирация назарияларига осон ишонадиганлар одатда табиатан консерватив ёки динга чуқур берилган бўлади. Яъни шу учтасидан бирига мойил бўлганлар одатда қолганларига ҳам мойил бўлади. (Истиснолар ҳам бўлиши мумкин, аммо умумий тенденция шундай.) Анъанавий жамиятларда конспирология жуда тез урчиб кетишини шу билан изоҳлаш мумкин, менимча.\nШу тарзда фикрловчи шахсларнинг ҳокимиятга келиши давлатнинг, уларнинг кўпайиши эса жамиятнинг тоталитаризмга томон ривожланишига сабаб бўлади. Чунки улар ҳар бир шахснинг ўзига хос бўлишини, турфа хилликни тинчлик, тартибга таҳдид деб биладилар. Уларнинг ақли турли ва ўзаро боғланмаган объектлар бир орага келиб, аввалдан белгиланмаган режасиз тартибли бирлик ҳосил қила олишини инкор қилади. Бироқ улар бир соҳада жуда устадир. Бу – нумерология. Ўзаро боғланмаган ҳодисаларни бирлаштириб улар ортидаги “режа”ни топа олган одам, табиий, турли рақамларни жамлаб, маъно ҳам чиқариб беради.\nСиз менга нумерологияга қаттиқ қизиқишингизни айтсангиз, мен сизнинг консерватизмга мойиллигингиз, эволюция назариясини инкор қилишингизни, ИШИД Марказий Разведка Агентлиги томонидан бошқарилишига ишонишингизни таҳмин қилишим мумкин.